Tiflisdə üçtərəfli görüş\nTiflisdə üçtərəfli görüş Siyasət\nZakir Həsənov: "Ermənistan hər üç dövlətə qarşı öz işğalçılıq siyasətini və ərazi iddialarını davam etdirir"\nAprelin 2-də Tbilisidə Azərbaycan, Gürcüstan və Türkiyə müdafiə nazirlərinin üçtərəfli görüşü keçirilib.\nGörüşdə ölkələr arasında müdafiə sahəsində əməkdaşlığın üçtərəfli formatda inkişaf perspektivləri, dünyada və regionda baş verən proseslər və qarşılıqlı maraq doğuran digər məsələlər ətrafında fikir mübadiləsi aparılıb.\nGürcüstanın müdafiə naziri Mindia Canelidze görüşün səmərəli keçdiyini və aparılan danışıqların qarşılıqlı əməkdaşlığının möhkəmləndirilməsinə və inkişafına xidmət edəcəyini bildirib: "Bizim görüşlərimiz yeni imkanlar açır, dostluq əlaqələrini möhkəmləndirir".\nCanelidze qeyd edib ki, əməkdaşlığın yeni formatları planlaşdırılır: "Məmnuniyyətlə qeyd etmək istəyirəm ki, bu ilin trafiki maraqlı tədbirlərlə zəngindir. Bu, hərbi təhsil, üçtərəfli formatda keçirilən birgə təlimlər, eləcə də dinamik inkişaf edən müdafiə sahəsində əməkdaşlığın ayrı-ayrı sahələrinə aiddir. Buna görə də həmkarlarıma və dost dövlətlərin hakimiyyətinə təşəkkür etmək istəyirəm. Üçtərəfli əməkdaşlıq ölkələrin silahlı qüvvələrinin inkişafına yönəlib: "Regionda sülh və sabitlik ölkələrimizin davamlı və dinamik inkişafı üşün əsas şərtdir". Türkiyənin milli müdafiə naziri İsmət Yılmaz növbəti üçtərəfli görüşün bu ilin payızında Türkiyədə keçiriləcəyini söyləyib. Azərbaycanın müdafiə naziri, general-polkovnik Zakir Həsənov da üçtərəfli görüşü yüksək qiymətləndirib və böyük əhəmiyyət daşıdığını bəyan edib: "Bu gün keçirdiyimiz görüşdə çox mühüm və faydalı məsələlər müzakirə olundu. Silahlı qüvvələrin inkişafı məsələləri ilə bağlı çox mühüm mesajlar verildi. Bunlarla yanaşı, xüsusi olaraq qeyd edildi ki, həm siyasi, iqtisadi, həm də təhlükəsizlik baxımından bu əməkdaşlıq çox vacibdir. Biz qarşılıqlı təhsil mübadiləsini də həyata keçirməyi planlaşdırmışıq".\nZakir Həsənov görüşdə regionda mövcud olan təhlükələr barədə də məlumat verdiyini vurğulayıb: "Qeyd etdim ki, Ermənistan hər üç dövlətə qarşı öz işğalçılıq siyasətini və ərazi iddialarını davam etdirir, bizim mədəni-tarixi abidələrimizi məhv edir. Biz bu vacib məsələləri diqqətdə saxlamalıyıq".


Karine Melkonyanın qızları Ermənistana köçəndən sonra müalicə olunub. Amma onlar Qarabağdakı evləri üçün darıxırlar. İkinci Qarabağ müharibəsindən sonra erməni köçkünlərin hekayələri\nAzərbaycanla Ermənistanın sərhədində gərginlik yüksəlib. Bu gərginliyin səbəbi nədir? JAMnews-un suallarını siyasi icmalçı Aqşin Kərimov cavablandırıb


Respublika Elmi-Texniki Kitabxanası / Kitabxanalar və arxivlər / Elm və Təhsil / Şirkət / Oneclick.az\nRespublika Elmi-Texniki Kitabxanası xəritədə\nBakı, Nərimanov rayonu, Aşıq Alı küçəsi, 51 AZ1072 *** 2 səs\nRespublika Elmi-Texniki Kitabxanası haqqında\nRespublika Elmi-Texniki Kitabxanası - Azərbaycan Respublikasında fəaliyyət göstərən ən böyük elmi-texniki kitabxana, digər elmi-texniki kitabxanalara metodiki yardım göstərən mərkəzdir.Kitabxananın fondu özlüyündə bir neçə yerə bölünüb. Əsas fonddan başqa, Kitabxananın 1967-ci ildə yaradılmış Respublika Patent fondu, 1969-cu ildə yaradılmış Respublika Normativ-texniki sənədlər fondu və Depozitar fondu mövcuddur. Hazırda bu fondların hər biri ayrıca təşkil olunmuş binalarda yerləşdirilmişdir. Kitabxananın Gəncə şəhərində filialı da mövcuddur.\nAzərbaycanın ilk elmi-texniki kitabxanası 1930-cu ildə Neftçi Bakı klubunun kitabxanasının bazasında yaradılan AzNeftin Mərkəzi texniki kitabxanası olmuşdur.1957-ci ildə bu kitabxana Azərbaycan SSR Nazirlər Sovetinin Dövlət Elm və Texnika Komitəsi nəzdində Respublika Elmi-Texnika Kitabxanasına çevrilmişdir.Bu gün Kitabxana Azərbaycan Respublikasının Standartlaşdırma, Metrologiya və Patent üzrə Dövlət Komitəsinin nəzdində fəaliyyət göstərir. Komitə Azərbaycan Respublikası Prezidentinin 2001-ci il 27 dekabr tarixli, 623 nömrəli Fərmanı ilə Dövlət Agentliyi statusunda yaradılmış, Azərbaycan Respublikası Prezidentinin 19 noyabr 2008-ci il tarixli sərəncamı ilə isə Dövlət Agentliyinin əsasında Standartlaşdırma, Metrologiya və Patent üzrə Dövlət Komitəsinə çevrilmişdir.\nBu gün Respublika Elmi-Texniki Kitabxanası respublikanın nazirlik, idarə, şirkət və müəssələri, elmi-tədqiqat və layihə institutlarına, eləcə də elm və texnika sahəsində tədqiqat aparan ayrı-ayrı şəxslərə, ali məktəb tələbələrinə məlumat-biblioqrafiya və kitabxana xidməti göstərən respublika mərkəzi hesab olunur. RETK respublikanın ən böyük kitabxanalarından biri olmaqla yanaşı, ənənəvi kitab təbliği və kitabxana-biblioqrafiya xidmətindən əlavə müəllif şəhadətnamələri və patent ədəbiyyatı, normativ-texniki sənədlər, xarici ölkələrin jurnalları və s. özündə əks etdirən, elmi tədqiqat işi və metodik fəaliyyətlə məşğul olan böyük müəssisədir. Təbii ki, bu kitabxananın fondu da digər kitabxanaların fondundan xeyli dərəcədə fərqlənir. Kitabxananın fondunda patentlər, sənaye məmulatı kataloqları, normativ-texniki sənədlər, informasiya mərkəzlərinin buraxdığı texniki və informasiya vərəqələri, istehsalat plakatları, elmi-texniki icmallar, xarici sənaye nümunələrinin mikrofişdə və ultrafişdə pozitiv, neqativ və çoxrəngli fototekası, elmi-texniki hesabatlar üzrə jurnallar və s. mühafizə edilir.


Xaricdə iş və miqrasiya 17 Oktyabr 2017 15:12 184\nDövlət Miqrasiya Xidmətində (DMX) 2017-ci ilin doqquz ayının yekunlarına və qarşıda duran vəzifələrə həsr olunmuş xidməti müşavirə keçirilib.\nSəyyah.az turizm və miqrasiya portalı xəbər verir ki, DMX-dan apa-ya verilən məlumata görə, DMX-nin rəisi, II dərəcəli dövlət miqrasiya xidməti müşaviri Firudin Nəbiyev hesabat məruzəsi ilə çıxış edib. Xidmət rəisi bildirib ki, bütün etnik və dini qrupların nümayəndələri Azərbaycanda sülh şəraitində, bir ailə kimi yaşayır və bu, ölkəmizin uğurlu inkişafının vacib elementidir.\nDaha sonra struktur bölmə rəhbərlərinin məruzələri dinlənilib.Müşavirəyə F. Nəbiyev yekun vurub. Xidmət rəisi deyib ki, “bir pəncərə” prinsipi üzrə vahid dövlət orqanının səlahiyyətlərini həyata keçirən DMX-nın müraciət edənlərin məmnunluğunun təmin edilməsi, dövlətimizin təhlükəsizliyi, daxili əmək bazarının qorunması, miqrasiya proseslərinin tənzimlənməsi kimi vəzifə və tapşırıqların bundan sonra da müvəffəqiyyətlə yerinə yetirməsi üçün miqrasiya orqanlarında xidmət aparan əməkdaşlar daha böyük səylə çalışacaqlar.


Mike Tyson hansı kitabları oxuyur\n2021, 14 İyun, Bazar ertəsi, Bakı vaxtı 19:36\nRinqdə qulaq dişləyən, rəfiqəsini zorlayan qalmaqalçı Tyson hara, kitab oxumaq hara - kimsə düşünə bilər.\nAmma boks üzrə keçmiş dünya çenpionu Mike Tyson fəlsəfə həvəskarıdır, ən çox sevdiyi filosof isə Nietzsche-dir.\n“Wall Street Journal” yazır ki, 48 yaşlı Tyson fəlsəfəyə olan sevgisini “filosofların çoxunun siyasi cəhətdən korrekt olmaması, yəni status-kvoya, hətta allaha üsyan etməsi” ilə bağlayır. “Nietzsche dəlidir, onu doğrudan da anlamaq üçün IQ-ün (intellekt əmsalı – red.) azı 300 olmalıdır”.\n“Allah ölüb” deyən Nietzsche-dən başqa Tyson danimarkalı filosof Kierkegaard-u oxuyur.\nKonkret olaraq, Gordon Marino-nun redaktəsi ilə nəşr edilmiş "The Quotable Kierkegaard" (Kierkegaard-dan sitatlar) kitabını. Danimarkalı filosof da daim xristianlığı tənqid edib, din adamları ilə münaqişədə olub.\n“Filosoflardan başqa mən mütəmadi tarix kitabları oxuyuram” – deyir Tyson: “Müdrik adamlardan biri yaxşı deyib ki, keçmiş sadəcə, məzəli geyimlərə bürünmüş indidir”.\nBoksçu Makedoniyalı İsgəndər haqda oxumağı sevir. Məsələn, Sean Patrick-in “Böyük İsgəndər: Dünyanı fəth etmiş makedoniyalı” kitabını.\nMakedoniyalı İsgəndərin “Kölgədə keçən uzun ömürdənsə şöhrət içində keçən qısa ömür yaxşıdır” sözləri Tyson üçün bir deviz olub.New York-un ən kriminallaşmış rayonlarından olan Brooklyn-dən (Brownsville) çıxan, 12 yaşınacan polis tərəfindən 37 dəfə saxlanmış Tyson deyir:\n“Mən həbsxanaya düşüb-çıxan bir adam kimi ya gülləyə tuş gəlib ölməyimi, ya da residivist oğru kimi günümün davalarda keçməsini gözləməliydim”.\nO ki qaldı İsgəndərin şəxsiyyətinə...\nNapoléon Bonaparte və Joséphine de Beauharnais\n“İsgəndər, Napoleon, Çingiz xan – onların hamısı ana uşağı olublar. Məhz buna görə İsgəndər daim hücumda olub. Çünki anasının hökmran olduğu evinə qayıtmaq istəmirdi”.\nBoksçu məktub oxumağın da həvəskarıdır: “Napoleon-un Josephine-ya sevgi məktublarını oxuyun, görəcəksiniz ki, məhəbbət əslində dəliliyin bir formasıdır”.\nİngilis yazıçısı Virginia Woolf-un, paltarının ciblərinə daş doldurub özünü suda boğmasından əvvəl ərinə yazdığı məktubu da oxuyub Tayson:\n“Mənim yüngül şeylər oxumaqla aram yoxdu. Mən yüngül mövzuları xoşlayan oğlanlardan deyiləm”.


Pedaqoji kollektivlərlə görüş\nİyun ayının 10-da belə görüşlərdən birincisi İsrayıl Həsənov adına İsmayıllı şəhər 1 nömrəli tam orta məktəbdə reallaşdı. Məktəbin akt zalında keçirilən görüşə 150-dən çox pedaqoji işçi toplaşmışdı.\nM.Sadıqov dərs ilinin başa çatması və qarşıdan gələn Milli Qurtuluş Günü münasibətilə müəllimləri təbrik etdi, onlara gələcək fəaliyyətlərində uğurlar arzuladı.\nM.Sadıqov yeni düşüncə tərzinin rayona gətiriləcəyini, bu sahədə gənclərin qüvvəsindən daha çox istifadə ediləcəyini bildirdi.\nGörülən işlər, onun inkişaf perspektivləri barədə məlumat verən RİH başçısı qeyd etdi ki, rayonumuzu sivil, müasir, sərbəst bir məkana çevirmək üçün müəllimlərin köməyinə daha çox ehtiyac var. İctimaiyyətin avanqard dəstəsi olan müəllimlər biganəliyi, laqeydliyi kənara qoymalı, əsl vətəndaş mövqeyində durmalıdırlar.\nRayon İcra Hakimiyyətinin başçısı yay tətili müddətində ümumtəhsil müəssisələri tərəfindən “Yay məktəbi”nin təşkili və yay istirahəti dövründə uşaqlara xarici dillərin öyrədilməsini tövsiyə etdi.\nMəktəbin bir qrup müəllimi təkliflərlə çıxış edərək, həyata keçirdikləri layihələr barədə məlumat verdi. Görüşdə dərslik müəllifləri ilə görüşlərin təşkili, inkişaf etmiş ölkələrlə təhsil əlaqələrinin, təcrübə mübadilələrinin qurulması, məktəblərdə istirahət guşələrinin yaradılması, xarici dillərin öyrədilməsi yollarının təkmilləşdirilməsi, ekoloji məsələlərin şagirdlərə dərindən öyrədilməsi və s. kimi məsələlərə toxunuldu.\n11 iyun 2014-cü il tarixdə İsmayıllı Rayon İcra Hakimiyyətinin başçısı Eldar Məmmədov adına İsmayıllı şəhər 3 nömrəli tam orta məktəbinin pedaqoji kollektivi ilə görüşüb. Görüşdə məqsəd dərs ilinin nəticələrini araşdırmaq, qarşıda duran vəzifələri müəyyən etmək olub.\nTədbirdə çıxış edən RİH başçısı yeniləşən ölkədə yetişən nəslə yeni düşüncə tərzinin aşılanması, gənclərdə milli ənənələrin yaşadılması və inkişaf etdirilməsi, vətənpərvərlik ruhunda tərbiyə olunması məsələlərinə toxunub. Başçı, müəllimlərin müasir cəmiyyətimizdə rolundan, onların üzərinə düşən vəzifələrdən söz açıb. Müəllimlərin ictimai-siyasi mühitdə iştirakı, onların ətrafdakı məsələlərə münasibətləri söhbətin mövzusu olub. M.Sadıqov yetişən nəslin təlim-tərbiyə işində diqqətli olmaqdan, bu sahəyə məsuliyyətlə yanaşmadan, mövcud problemlərin vaxtında həll edilməsindən danışıb.\nBaşçı, kollektivdə çalışan gənc müəllimlərin işi ilə maraqlanıb, onların potensialından yetərincə istifadə edilməsinə diqqət çəkib, gənc müəllimlərin yeniləşən İsmayıllı üçün əhəmiyyətli olan layihələrlə çıxış etmələrini zəruri sayıb.\nMəktəbin müəllimi Mövlud Ağayev İsmayıllıda son illərdə aparılan quruculuq işlərindən razılıq edib.\nGənc müəllim Vasif Cabbarov gənclərə göstərilən diqqətdən danışıb. O, bildirib ki, bacarıqlı gənclərə göstərilən etimad rayonun işıqlı sabahının, uğurlu inkişafının təminatıdır.\nMəktəbin müəllimi Çingiz Muradlı gənclərin intellektual səviyyəsinin, fəallıqlarının artırılması üçün intellektual klubların, ziyalılar birliyinin yaradılmasını vacib sayıb.\nArifə Bəşirova məktəbdə yaratdığı dayaq məntəqəsinin iş təcrübəsinin yayılmasını vacib hesab edir.\nMüəllim Kainat Xəlilova rayonda turizmin inkişafına diqqət artırılmasından, Mətanət Abbasova uşaqların yay tətilinin təşkilinə diqqətdən, Natiq Salmanov müəllimlərin görülən işlərə münasibət bildirmədə fəal olmalarından, hərbi fənn müəllimi Oqtay Əliyev şagirdlərin hərbi hazırlıqlarında qarşıya çıxan çətinliklərdən danışıb.\nSonda məktəbin direktoru Əhmədağa Ələkbərov düzgün istiqaməti müəyyən etmək üçün verilən tövsiyə və tapşırıqlara görə kollektiv adından RİH başçısına minnətdarlıq edib.\nPrevious Günahkar axtarmaq problemi həll etmir


Məhkəmə qərarlarını icra edən məmurların zorakılığı - BBC News Azərbaycanca\nMəhkəmə qərarlarını icra edən məmurların zorakılığı\nŞəklin mənbəyi, JamesBrey\nÖlkədə icra məmurlarının məhkəmə qərarlarını həyata keçirərkən zorakılıq və ya təzyiq tətbiq etməsi geniş yayılıb, vəkillər iddia edir.\nBu hərəkətlər, ölkə qanunvericiliyinə əsasən qadağandır.\nƏdliyyə Nazirliyinin sözçüsü BBC Azərbaycancaya belə halların mövcudluğundan xəbərdar olduğunu və "ölçü götürüldüyünü" deyib.\nİcra məmurlarının davranışı ötən həftə 10 yaşlı qız uşağının məhkəmə icraatçıları tərəfindən xalasından alınaraq atasına verilməsi barədə video yayıldıqdan sonra geniş müzakirəyə səbəb olub.\nQuba rayonunda baş verən hadisənin video görüntülərə əsasən, icra məmurları onu böyütmüş xalasından ayrılmaq istəməyən və məhkəmə qərarına görə bioloji atasına verilmiş uşağı atası ilə getməyə məcbur edir, sonra isə onu xalasının əlindən zorla alır.\nƏdliyyə Nazirliyinin yaydığı rəsmi məlumata görə, Quba Rayon Məhkəməsinin qətnaməsinə əsasən uşağın atasına verilməsi qərara alınıb və həmin qətnamə həmçinin apellyasiya və Ali məhkəmələrin qərarları ilə qüvvədə saxlanılıb.\nNazirliyin məlumatına əsasən, qarşı tərəf qərarı icra etməkdən imtina etdiyi üçün belə bir hal yaşanıb. Lakin nazilrik onu da bildirir ki, görüntülərdə olan mübahisə uşağın atası və qarşı tərəf arasında yaranıb.\n"O da bildirilir ki, icra prosesi başa çatdıqdan və tərəflər icra qurumunu tərk etdikdən dərhal sonra uşaq atası Ə.Bayramovdan zorla alınaraq xalasına qaytarılmış və həmin vaxtdan onunladır. Bu fakt hazırda Quba rayon polis şöbəsində araşdırılır", Ədliyyə nazirliyi bəyənatında qeyd edir.\nGeniş yayılmış hal\nVəkil Müzəffər Baxışov deyir ki, icraçıların belə davranışı çox yayılıb.\nOnun sözlərinə görə, Azərbaycan respublikasının qanunvericiliyi, Konstitusiya və Azətrbaycanın tərəfdar çıxdığı bütün beynəlxalq müqaviələlərə görə uşağa zor tətbiq edilməsi birmənalı olaraq qadağandır.\n"İcra məmurları haqqında qanunun tələblərinə görə, məhkəmə icraçısı hər hansı səbəbdən icra hərəkətini həyata keçirə bilmirsə, belə hallarda müvafiq icra hakimiyyəti orqanına və ya polisə müraciət etməlidir", o izah edir.\n30 ildir vəkilllik fəaliyyəti ilə məşğul olan Müzəffər Baxışov fəaliyyəti boyunca oxşar hadisələrlə rastlaşdığını da qeyd edir. O deyir ki, 5 il öncə bir vətəndaş qardaşına uşağını verib və 6 il sonra qardaşı vəfat etdiyi üçün uşağını geri almaq üçün məhkəməyə müraciət edib.\n"Eyni vəziyyət yaranmışdı, məsuliyyətimlə deyirəm ki, qərar pul alınaraq verildi və məhkəmə icraçıları uşağı ana dediyi əmisi arvadından aldı", deyən vəkil müstqil məhkəmə sisteminin vacibliyini vurğulayır.\nBundan başqa vəkil qeyd edir ki, icra məmurları çox vaxt qətnamələri icra etmir.\n"Deyirlər ki, qətnamələrin 80 faizi icra edilir, amma bu belə deyil", o deyir.\nHazırda əsasən banklarla borcunu ödəyə bilməyən vətəndaşlar arasında olan məhkəmə proseslərində iştirak edən vəkil Əkrəm Həsənov da məhkəmə icraçılarının zorakılıq etdiyini bildirir.\nCənab Baxışov hesab edir ki, "bəlkə də hər gün icra şöbələrində icra məmurları borcunu ödyə bilməyən vətəndaşları zorla saxlayırlar, psixoloji təsir göstərirlər və əleyhinə olan sənədlər imzalatdırırdılar".\nVəkil vurğulayır ki, məmurların bunu etməyə ixtiyarı yoxdur.\nCənab Həsənov ötən il belə bir hadisə ilə rastlaşdığını bildirir. Onun ödənişi həyata keçirə bilməyən müvəkkili bir müddət icra şöbəsində "zorla saxlanılıb və danlanıb". Vəkil əlavə edir ki, məsələ ilə bağlı Ədliyyə Nazirliyini məlumatlandırdıqdan sonra onun müvəkkilindən "əl çəkiblər".\nƏdliyyə Nazirliyindən isə BBC Azərbaycancaya bildiriblər ki, onlar belə halların mövcudluğundan xəbərdardırlar. Nazirlik qeyd edir ki, oxşar hallarla rastlaşanlar nazirliyin qaynar xəttinə müraciət etməlidir. Qurum onu da qeyd edir ki, şikayət daxil olduğu halda araşdırma aparılır və "ölçü götürülür".


Tanınmış aparıcı çalışdığı telekanalı tənqid etdi: “İşçilərinizi yaxşı tanımırsınız” - VİDEO\n22 Yanvar, 17:57\n“Çalışdığım telekanal inciməsin. Mənim 25 illiyimi təbrik etmədilər. Çox təəssüf edirəm. Siz işçilərinizi yaxşı tanımırsınız”.\nAxeber.az Oxu.Az-a istinadən xəbər verir ki, bunu aparıcı Mətanət Əliverdiyeva “Baku” TV-də yayımlanan “Baku Live” səhər şousunda qonaq olarkən deyib.\nAparıcı çalışdığı ATV telekanalını tənqid edib. Mətanətin bu addımı atmasına səbəb isə kanalın onun yaradıcılığının 25 illiyinin təbrik etməməsi olub:\n“Məni aparıcısı olduğum “Beş Gəlin” proqramının kollektivi təbrik etdi. Sənədlər var, kim neçə ildir çalışır, yazılıb. İlk “Baku” TV məni təbrik etdi. Həm radio, həm televiziya sahəsində az iş görməmişəm. Bir rinq olsun, görün, Mətanətlə kim bacarır?”\nKişilər və qadınlar üçün ən təhlükəli yaş müəyyən edildi\nFədayə Laçın hicabda - FOTO\nAparıcı Rövşanənin qızı gözəlliyi ilə hər kəsi heyran etdi - FOTO


Sərnişinlər Bakı-İstanbul aviareyslərinə biletləri qaytarmağa başlayıb - Report.az\nSərnişinlər Bakı-İstanbul aviareyslərinə biletləri qaytarmağa başlayıb\n30 İyun, 2016 16:46\nBakı. 30 iyun. REPORT.AZ/ Atatürk Hava Limanında baş vermiş terrort aktı ilə əlaqədar bu gün "Azərbaycan Hava Yolları" (AZAL) QSC-nin Bakı-İstanbul reysinə alınan aviabiletlərin sərnişinlər tərəfindən qaytarılması hallarına rast gəlinib.\n“Report”un sorğusuna cavab olaraq AZAL-dan bildirilib ki, hazırda bu istiqamət üzrə avibiletləri qaytaranlar var: “Türkiyəyə AZALJET və digər reyslərə alınan biletlərdə qaytarılma halları müşahidə olunur. Lakin, bu, kütləvi xarakter daşımır".\nAviaşirkət tərəfindən qəbul olunan qərara əsasən, “Azərbaycan Hava Yolları”nın Türkiyə istiqamətində iyunun 28-dən iyulun 5-dək olan uçuşlara İstanbul hadisəsindən öncə bilet əldə edən sərnişinlərin istəkləri əsasında həmin aviabiletlər iyulun 15-dək başqa tarixlərə pulsuz dəyişdirilə və ya cəriməsiz qaytarıla bilər: "Bu səbəbdən bilet qaytaranların dəqiq sayını hələ açıqlamaq tezdir”.\nQeyd edək ki, göstərilən tarixdən sonra biletlərin qaytarılmasında güzəşt tətbiq olunmayacaq və bu proses əvvəlki qaydada aparılacaq.\nŞirkətdən bildirilib ki, Türkiyə istiqamətində olan uçuşlar əvvəlcədən təsdiqlənən uçuş cədvəlinə uyğun olaraq davam etdirilir.\n“Türk Hava Yolları”nın (THY) Bakı ofisində də “Report”a biletlərin qaytarılma hallarının olduğu təsdiqlənib.\nEyni zamanda, THY-nin baş ofisinin yaydığı xəbərə əsasən, iyunun 28-dən iyulun 5-dək Atatürk Hava Limanına gələn və buradan qalxan təyyarələrə bilet alan sərnişinlər üçün iyulun 31-dək qeydiyyatla əlaqədar bütün müraciətlərlə bağlı prosedurlar pulsuz həyata keçiriləcək.


Ruhun şad olsun, Maestro! Nə olsun ki, nə doğum günündü, nə ölüm - dahilər daim anılmalıdı. Sən əlamətdar tarixçələrə sığmaz bir tarixsən. Sənin sehrli barmaqların, sirli dirijor çubuğun, rübabından süzülüb təlatümlü dənizə çevrilən nəğmələrin, simfonik əsərlərin qəlblərin daimi sevgisi, qələmlərin ədəbi mövzusudur!..\nÜzeyir Hacıbəyovla nəinki bir ölkədə, hətta eyni əsrdə doğulduğumuzdan məmnunuq. O da ola belə bir dühanın ailəsindən, ata ocağından çıxasan. Damarlarından onun nəsil-nəcabət qanı axa. Bu dünyaya göz açıb ilk gördüyün adamlardan biri də Üzeyir bəy ola! Zülfüqar Hacıbəyov kimi sənətkar atanın - teatr fədaisinin musiqisini layla təki canına hopdurasan. Üstəgəl, öz mayan da istedaddan yoğrula...\nSadə bir işçi olduğu gündən ta məşhurluğun əlçatmaz pilləsinəcən bir dəfə də olsun Hacıbəyovluğu ilə öyünüb-böyünməmişdi. Özünü şəxsiyyət kimi təsdiqləmək üçün Tanrı ona yetərincə keyfiyyət bəxş eləmişdi. On birinci ildə - qorabişirən avqustda Tiflisdə - o vaxtlar bizim mədəni irsimizin də qorunub saxlandığı bu qaynar Qafqaz şəhərində doğulmuşdu. Yəqin bu da bir yazıymış ki, yetmiş üç il sonra elə günəşli avqust günlərinin birində dünya işığına əbədi göz yumacaqdı. Amma hələ ki XX əsrin ilk onilliyi idi. Bu fenomenal insanın ömür kitabını elə birinci vərəqindən oxumaq istəyirəm. Niyyətim bu böyük kitabdan bir-iki səhifə çıxarıb, oxucularımıza çatdırmaqdı.\nİstəkli yaxınları, xalqın layiqli övladı Xan qızı Natəvanın əri knyaz Xasay bəy Usmiyevin şərəfinə Knyaz adlandırılsa da, zaman bu ada öz düzəliş əlini çəkdi - Niyazi kimi qaldı xalqın dilində, dünyanın musiqi yaddaşında. Nə qədər bəstələrə imza atsa da, dirijorluq fenomenallığı bəstəkarlıq zirvəsindən yuxarıda göründü. Təfsir etdiyi əsərlər, az qala, özününküləşdi, yenidən doğuldu.\nNiyazi yeniyetməliyində hərbi məktəbdə təhsil alıb. Lakin hərb onun xarakterinə yalnız və yalnız öz sərtliyini, ciddiyyətini sirayət etdirib - bir peşə kimi gələcək həyatında heç bir rol oynamayıb. Atasının sənətlə bağlı uzun sürən səfərləri Niyazinin bir sıra şəhərlərin mədəni mühiti ilə tanışlığına zəmin yaradıb. Təbrizdə yandırılan Xurşid teatrı heç vaxt gözləri önündən getməyib. Orada toplanan camaatın içərisində yaşıdı olan bir qız uşağından eşitdiyi “Vəfa nə bəşəd” mahnısı - not partiturası üzərində simfonizmlə yoğrulana qədər - gələcək bəstəkarın ürəyində qırx ilə yaxın gəzib və sanki bu nəğmə alovlar içində duman pərdəsi tək uzaqlaşan teatrın leytmotivi kimi səslənib.\nBakıda hərblə yanaşı, musiqi təhsili də alıb. Skripkanı özünəməxsus dilləndirməyi bacarırmış. İyirmi yaşında Maarif Komissarlığı tərəfindən iş üçün Mahaç-Qalaya göndərilib. Oradan isə sevgisi naminə baş götürüb gedib - həm də tək yox, yeganə ömür-gün sirdaşı Həcər xanımla birgə. Kiçik hesab etdikləri qayğılar burulğanı onların böyük sevgisini heç zaman sarsıtmayıb. Beləcə, bir-birini kəşf edə-edə öz dastanlarını yazıblar.\nNiyazi 30-cu illərdə həm konservatoriyanı bitirib (əmisi Üzeyir Hacıbəyovdan, Rudolfdan dərs alır), həm də bəzi əsərlərə həyat bəxş etməklə, bəstəkarlığının ilk addımlarını atıb. “Almaz” filminə musiqi yazır. Səhhətində yaranan bəzi problemlər onu əsla qorxutmur, çünki arxasında Həcər xanım kimi mənəvi təbibi, etibarlı dostu vardı. Elə həmin illərdən dirijorluğa hədsiz marağı bütün yaradıcı planlarını üstələsə də, 1935-ci ildə ilk əsəri olan “Zaqatala süitası”nı bəstələyir. Həmçinin Akademik Dram Teatrının səhnəsində tamaşaya qoyulan bir sıra pyeslərə musiqi yazır. Tədricən musiqi dünyamızda Qara Qarayev, Fikrət Əmirov və Niyazi üçlüyünün böyük, qaynar yaradıcılıq münasibətləri möhkəmlənir. İstedad və dostluqları dillərdə gəzir. Q.Qarayevin yaradıcı və ali mürəkkəbliyi, psixoloji simfonizmi Niyazinin təfsir ruhuna o qədər yaxın, məhrəm olur ki, o, bir dirijor kimi, Q.Qarayevdən özgə bir kimsənin qələmindən çıxanları repertuarına salmaq istəmir. Sonralar F.Əmirovun Şərq üslubunu əks etdirən harmonik, əsrarəngiz melodizmi də Niyazini ovsunlayır. Beləliklə, nəhənglər üçbucağı yaranır. Lakin bəzən bu dahi üçlük də hisslərə qapılar, münasibətləri soyuqlaşarmış.\nYaradıcılıq isə heç nəyə baxmırdı. Məşhur “Vətən haqda” mahnısı Niyazi patriotluğunun, hərblə «köhnə» ünsiyyətinin nişanəsi idi. 40-cı illər bəstəkarın yaradıcılıq müstəvisində “1920-ci ildə” opera-kantatası, simfonik orkestr üçün “Rəqs” süitası və bir sıra kütləvi mahnıları ilə səciyyələnir. Nizami poeziyasını əsas götürərək “Xosrov və Şirin” operasını (1942) qələmə alır. 1944-cü ildə Tiflisdə keçirilən Zaqafqaziya respublikalarının musiqi ongünlüyündə Niyazinin müharibə mövzusunu xarakterizə edən “Xatirə”, “Döyüşdə” proqramlı-simfonik lövhələri səslənir.\nQastrol səfərləri... Elə ki söhbət qastrollardan düşür, Həcərin Niyazisiz, Niyazinin Həcərsiz necə keçinməsini düşünürəm. Axı deyilənə görə, Həcər xanım sevimli Niyazisini körpə uşaq gözüylə görür, nazını, qayğısını doğma balası kimi çəkirmiş. Maestro da ki, el dili ilə desək, “asan sınan qoz» deyilmiş. Qəlbindəki kövrəkliyə, içindəki saflığa rəğmən, bəzən həddən ziyadə acıdil və dözülməz olurmuş. Həcər xanım isə artıq ona özü qədər bələd imiş; bir sözündən də nə inciyər, nə küsərmiş. Maestronun isə üstündən heç yarımca saat keçməmiş hirsi soyuyar, yenə ipək kələfinə dönərmiş. Umub-küsəcəkləri yer yalnız özləriymiş.\n1949-cu ildə onun bəstəkar yaradıcılığının zirvəsi yaranır: Fikrət Əmirovdan sonra milli muğamımızı Avropa musiqisi ilə sintez etmək, milli-simfonik nümunəyə imza atmaq Niyaziyə də qismət olur. O, Azərbaycan musiqi mədəniyyəti xəzinəsinə təkrarsız bir inci bəxş edir: «Rast»! “Rast” üçhissəli silsiləni özündə birləşdirən birhissəli kompozisiyadır. Eyniadlı muğamımızın spesifik ahəngdarlığından, axıcılığından bəhrələnən müəllif , əsas quruluşa əlavə kimi, Avropa klassik musiqisinin sakit lirizmindən, dinamik keçidlərdən istifadə etmişdir...\n1950-ci ildə bəstəkar bir sıra xalq mahnılarının notla işlənməsinə müvəffəq oldu: “Çal-oyna”, “Xumar oldum”, “Qaragilə” kimi əsərlər bu işlənmə sayəsində dünya arenasına çıxa bildi. “Konsert valsı”, “Kolxoz süitası”, “Arzu” mahnısı xüsusilə diqqət çəkən nümunələrdir. 1962-ci ildə Kuybışev Teatrı bəstəkara təkliflə müraciət etdi - R.Taqor yaradıcılığının motivləri əsasında yazdığı “Çitra” baleti Niyaziyə C.Nehru adına mükafatı qazandırdı. Bu, Azərbaycana gələn ilk C.Nehru mükafatı idi. 1972-ci ildə müəllif həmin baleti M.F.Axundov adına Opera və Balet Teatrının səhnəsində oynanılmaq üçün yenidən işləyir.\nBəstəkarı yalnız yaxından tanıyanlar bilirdi ki, o, necə güclü yumor hissinə malik idi. Hansı məclisdə ki, Həcər xanım vardı, Niyazi vardı, orada şən əhval-ruhiyyə mütləq idi. Çöhrələrindəki daimi təbəssüm daxili əzablarından, sağalmaz mərəzlərindən uzaq idi. Evləri qonaqlı-qaralı, səsli-küylü, gəlli-getli olsa da, hamı çəkiləndə öz səssizlikləri, ikili tənhalıqlarıyla baş-başa qalırdılar. Son günlərində Maestronun üçüncü «kimsənə»si tapılmışdı: ürək ağrıları addımbaaddım onu izləyirdi. Həcər xanım isə daim yanındaydı - özü gedə bilməsə də, telefon zəngləri saatda iki-üç dəfə Niyazini yoluxub qayıdırdı. Məzmun da ki, həmişəkiydi: “Nə var, nə yox, mənim Qartalım?!” Vəssalam...\nÇoxları bilmirdi ki, Niyazi idman aləmində də ad çıxarıb. Bir müddət ağırlıqqaldırma üzrə yarışlarda iştirak etmiş, uğurlar qazanmışdı. Hətta Ağır Atletika Federasiyasına rəhbərlik etmişdi. Amma çox ağrılar vardı ki, ürəyi onlara tab gətirmədi, bu yükü çəkməyə özündə güc tapmadı.\n...1984-cü ilin isti avqust günlərindən birində Filarmoniyanin tamaşaçı salonu ağzınacan adamla doluydu. Hamı “Rast”ın sədalarından təsirlənmişdi. Gül-çiçək əllərdə donmuşdu. Gözlərdə nisgil, üzlərdə həsrət vardı - hamı Niyaziylə vidalaşmağa yığışmışdı. Beləcə, “Rast” Niyazinin də, niyazisevərlərin də həmrəylik himninə çevrilmişdi...\n1938-ci ildən başlayaraq qısa fasilələrlə M.Maqomayev adına Azərbaycan Dövlət Filarmoniyasına rəhbərlik etmiş, M.F.Axundov adına Opera və Balet Teatrının və qısa müddətdə S.M.Kirov adına Leninqrad (Sankt-Peterburq) Opera və Balet Teatrının baş dirijoru vəzifəsində çalışmışdı. Dünya incəsənəti salnaməsində isə Niyazinin dirijorluq mövqeyi ancaq birincilik səviyyəsindəydi. Niyazi əlləri, Niyazi biləkləri, Niyazi barmaqları dünya dirijorluq sənəti və mədəniyyətinin zirvəsini fəth etmişdi. Ondakı duyum, düşüncə tərzi, psixoloji manevrlər təkcə özünə xas idi.\n“Maestro” tərcümədə “ustad” deməkdir və Niyazi bu günəcən Azərbaycan dirijorluq məktəbinin tək ustadıdır. Bu təkliyin təntənəsi dünən yeniydi, bu gün aktualdı və sabah da mütləq müasir sayılacaq!..


Azərbaycanın Tələbə Qəbulu üzrə Dövlət Komissiyasının sədri tədris müəssisələrində hicabın geyinilməsinə qadağa qoyulmasının əleyhinədir (video)\nCəmiyyət 27 Dekabr 2007 14:55 (UTC+04:00)\nAzərbaycan, Bakı / Trend , müxbir S.Ağayeva / Azərbaycanın Tələbə Qəbulu üzrə Dövlət Komissiyasının sədri Məleykə Abbaszadə tədris müəssisələrində hicabın geyinilməsinə qadağa qoyulmasının əleyhinədir.\n"Hicab hər bir kəsin fərdi seçimidir. Ölkə Konstitusiyasına əsasən, dinindən və əqidəsindən asılı olmayaraq, hər bir kəsin təhsil almaq hüququ var" - deyə Abbaszadə hesab edir.\nParlamentin dekabrın 28-də keçiriləcək iclasında "Təhsil haqqında" qanun layihəsinin qəbul edilməsi planlaşdırılır. Qanun layihəsinin maddələrindən birində göstərilir ki, "Azərbaycanın tədris müəssisələrində tələbələrin, pedaqoqların və digər işçilərin baş örtüyü (hicab, çadra) və başqa dini geyimlər geyinməsinə icazə verilmir". Qanun layihəsi artıq Milli Məclisin Elm və təhsil məsələləri üzrə daimi komissiyasında birinci oxunuşdan keçib.\nAzərbaycanda təhsil haqqında mövcud qanun 1992-ci ildə qəbul olunub. 1995-ci ildən Parlament yeni qanunun hazırlanmasına başlayıb, lakin 12 il ərzində bu qanun layihəsi hələ də qəbul olunmayıb. Yeni qanun layihəsinin dekabrın 28-də, Parlamentin payız sessiyasının sonuncu iclasında müzakirəyə çıxarılacağı gözlənilir.\nAzərbaycan əhalisinin 96%-i müsəlmanlardan ibrətdir. Müsəlmanların 65%-i şiə, 35%-i isə sünni cərəyanına məxsusdur.


Azərbaycanda sürücü hərəkətdə olan avtomobildə elə şeylər etdi ki… – VİDEO – A24.Az\nA24.AzVideo XəbərAzərbaycanda sürücü hərəkətdə olan avtomobildə elə şeylər etdi ki… – VİDEO\nAzərbaycanda sürücü hərəkətdə olan avtomobildə elə şeylər etdi ki... - VİDEO\nA24.Az xəbər verir ki, sosial şəbəkələrdə yayılan və nə vaxt lentə alındığı dəqiq bilinməyən bu kadrlar digər bir avtomobilin sürücüsü tərəfindən rayonlararası yolların birində qeydə alınıb.\nVideodan göründüyü kimi 90 ZM 554 dövlət qeydiyyat nişanlı CİP marakalı avtomobilin sürücüsü qayda pozur.\nBəs belə halda bu sürücünü hansı cəza gözləyir? Video ilə tanış olan Yol Hərəkəti üzrə ekspert Ərşad Hüseynovun sözlərinə görə,bu halda sürücünü inzibati xətalar məcəlləsinə görə yol polisi 40 manat miqdarında cərimə edə bilər.\nXocalı Türkiyə Millət Məclisində bu sözlərlə anıldı: "Qətliamı unutdurmayacağıq!" - VİDEO Türkiyədə saxta professor yaxalanıb - Diplomu Azərbaycandan alıb - VİDEO Afrinə girməyə çalışanlar geri çəkildi – Türk Ordusunun xəbərdarlıq atəşi canlı yayıma düşdü - VİDEO Serj Sarkisyan botoks etdirdi - VİDEO Quranda Peyğəmbər sözü yoxdur! - Elşad Miridən açıqlama - VİDEO


Şəkidə gənc xanımlar biznes kursunu uğurla bitiriblər – Mingəçevir İşıqları\nMüəllif Fərman Nəbiyev\t Tarix İyn 17, 2019\nIyunun 12-dən 16-dək Şəki ASAN xidmətdə təşkil edilən gənc xanımlar üçün digital marketinq, biznes və liderlik təlimlərinə müvəffəqiyyətlə yekun vurulub. ABŞ Beynəlxalq İnkişaf Agentliyinin maliyyə dəstəyi ilə həyata keçirilən Qadın İştirakçılığı Programı Counterpart İnternational təşkilatı tərəfindən icra olunur. Təlim proqramı çərçivəsində Şəki və ətraf bölgədən olan 30 nəfər qadın iştirakçıya 5 gün ərzində sahibkarlıq, biznes planın və marketinq strategiyasının hazırlanması, komanda işinin təşkili, maliyyə hesabatlılığı, ünsiyyət bacarıqları, şəxsi inkişaf və liderlik modulları üzrə təlim sessiyaları təşkil olunub. Təlimləri Gülnarə İsmailovanın rəhbərlik etdiyi təlimçilər qrupu – Seymur Quliyev, Tural Abbaslı və Seymur Kazımov aparıb.\nTəlimi uğurla başa vuran qadınlar ABŞ İnkişaf Agentliyinin və Counterpart İnternational təşkilatının diplomları ilə təltif olunub.\ngənc xanımlarQad;n v' biznesŞəki\n6 yaşlı uşaq hovuzda boğulub


Azərbaycanın toy adətlərini bəyənən əfqan - Əcnəbi » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\nAzərbaycanın toy adətlərini bəyənən əfqan - Əcnəbi\n28 Fevral 2020, 13:30 3221\nNaqibullah Azizi: "Hələ indiyə kimi görməmişəm ki, kimsə "bu, yad ölkədən gəlib, qəribdir” desin”\n"Azərbaycanın toy adətləri Əfqanıstandakından fərqlidir. Sizdə qonaqlar toy edən ailəyə maddi olaraq dəstək göstərirlər. Əfqanıstanda isə belə deyil. Bizdə bir insan toy etmək istəyirsə, çoxlu pul yığmalıdır. Sizdən fərqli olaraq bizim toylarda bəzən minə yaxın insan iştirak edir”.\nBu sözləri bizimlə söhbətində İslam Əməkdaşlıq Təşkilatının (Organisation of Islamic Cooperation) təqaüdünü qazanaraq Azərbaycana gələn əfqanıstanlı tələbə Naqibullah Azizi söylədi.\nHazırda Azərbaycan Memarlıq və İnşaat Universitetində inşaat mühəndisliyi və idarəetmə üzə magistr təhsili alan Naqibullah Azizi bakalavr təhsilini Kabul Politexnik Universitetində aldığını söylədi: "Bakalavr təhsilini öz ölkəmdə, Kabulda almışam. İslam Əməkdaşlıq Təşkilatı hər il təqaüd proqramı ayırır. 2019-cu ildə Əfqanıstandan bu təqaüd proqramını qazandım. Təsadüfən internetdə araşdırma edərkən, gördüm ki, Azərbaycan təqaüd proqramı elan edib. Qərara gəldim ki, bu təqaüdə müraciət edim. Müraciətimdən sonra seçilməyimə dair email aldım. Beləcə, Azərbaycanı daha ətraflı araşdırmağa başladım. "Youtube”da Azərbaycan haqqında videolara baxırdım. Mənim babam da Azərbaycan haqqında məlumatlı insandır. Çünki sovet dövründə Əfqanıstanda Azərbaycan, Rusiya, Özbəkistandan gələn müəllimlər dərs deyirdilər. Azərbaycan haqqında araşdırma edərkən gördüm ki, Bakını öz gözəlliyinə görə "Asiyanın gəlini” adlandırırlar. Burada olduğum müddətdə gördüm ki, Azərbaycan İrandan, Türkiyədən, Rusiyadan çox fərqli bir ölkədir. Ölkənizin özünəməxsus xüsusiyyətləri çoxdur”.\nYeməklərin dadı bir-birinə bənzəyir\nDeyir ki, hələ Bakıya gəlməzdən əvvəl ölkəmizin mətbəxini də araşdırıb: "Ölkəniz haqqında araşdırma edərkən mətbəxinizi də öyrənməyə çalışdım. Mən Türkiyə mətbəxi haqqında az-çox məlumatlıyam. Əfqanıstanda mənim türk dostlarım çoxdur. Özbəkistanda da olduğuma görə, onların da yeməklərinə bələdəm. Yeməklərinizlə tanış olarkən gördüm ki, mətbəxlərimiz bir-birinə çox bənzəyir. Əksər yeməklərin hazırlanma qaydası eynidir. Amma mətbəxinizin özünəməxsus gözəlliyi var. Mənim ən çox sevdiyim və ilk dəfə görəndə təəccübləndiyim, Azərbaycan mətbəxinin "Şah plov”u oldu. Onun hazırlanma qaydası mənə çox qəribə gəlmişdi. Plov Əfqanıstanda da bişirilir və bizim də mətbəximizin məşhur yeməyidir. Məsələn, bizdə evə qonaq gələndə hörmət əlaməti olaraq plov bişiririk. Amma "Şah plov” çox fərqlidir. Ortaq coğrafi məkanda yaşadığımıza görə, əksər yeməklərin dadı bir-birinə bənzəyir. Mən burada yataqxanada qalıram deyə, yeməkləri özüm hazırlayıram. Əsasən Əfqanıstan yeməklərini bişirməyi bacarıram. Hələlik Azərbaycan yeməklərini bişirə bilmirəm. Amma bir çox yeməklərinizin dadına baxmışam. Adlarını yadımda saxlaya bilməsəm də, çox sevdiyim yeməkləriniz var”.\nAzərbaycanda hər kəs mənim ailəm oldu\nNaqibullah deyir ki, ilk vaxtlar ailəsi üçün darıxırmış. Amma qısa müddətdə Azərbaycana uyğunlaşa bilib: "Biz ailədə 6 uşağıq, 4 qardaş, iki bacım var. Onlar Əfqanıstanda yaşayır. İlk dəfə bura gələndə ailəm üçün bir az darıxırdım. Amma bir müddət sonra Azərbaycanda hər kəs mənim ailəm oldu. Azərbaycanda çoxlu dostlar qazandım. Hiss edirəm ki, burada mənim öz ailəm var. Hər dəfə bacı-qardaşlarımla danışanda deyirəm ki, narahat olmayın, artıq buraya öyrəşmişəm. Yəqin ki, Avropada, yaxud Rusiyada olsaydım, belə rahat uyğunlaşmazdım. Çünki mədəniyyətlərimiz və adət-ənənələrimiz bir-birinə çox bənzəyir. Dil, din, mədəniyyət ortaqlığı çox vacibdir. Buna görə də Azərbaycana ilk dəfə gələndə özümü yad yerdə hiss etmədim. Burada əcnəbilərə çox yaxşı münasibət var. Türk dilini bildiyimə görə, insanlarla dil tapa bilirdim. Burada özümə dostlar qazanmağa çalışıram. Qrupumuzda 3 azərbaycanlı var. Onlarla çox yaxşı münasibətimiz var. Müxtəlif tədbirlərdə, konfranslarda tanımadığım insanlarla da dostluq etməyə çalışıram. Bəzən birlikdə oturub çay, kofe içirik”.\nHələlik azərbaycanca danışa bilməsə də, dilimizi öyrənmək niyyətində olduğunu söyləyir: "Əksər sözləri bilirəm. Kimsə yanımda azərbaycanca danışanda, tam başa düşsəm də, bu dildə cavablaya bilmirəm. Çünki Azərbaycan dilində çox danışmaq imkanım olmur. Amma türk dilini bildiyimə görə, Azərbaycan dili mənə asan gəlir. İngilis, türk, fars, puştun, özbək dillərini bilirəm. Qısa müddətdə Azərbaycan dilini də öyrənmək üçün kursa getmək fikrim var. Çünki dilinizi akademik səviyyədə öyrənmək istəyirəm. Burada olduğum müddətdə rus dilini də öyrənməyə çalışacağam”.\nİnsanların xarakteri çox yaxşıdır\nBir çox adətlərimizlə tanış olan həmsöhbətim qeyd etdi ki, Azərbaycanda əcnəbilərə böyük hörmət göstərilir: "Hər kəs bir-birinə qarşı hörmətli və diqqətcildir. Başqa ölkələrdə əcnəbilərə qarşı münasibət yaxşı deyil. Burada isə bizə böyük hörmət göstərirlər. İnsanların xarakteri çox yaxşıdır. Bu da ən önəmli məsələlərdən biridir. Hələ indiyə kimi görməmişəm ki, kimsə "bu, yad ölkədən gəlib, qəribdir” desin. Yaxud imkanı aşağı olan insanlara qarşı ayrı-seçkilik edilmir. Yəni hər kəsə eyni gözlə baxılır və hörmət edilir. İnsanlarınızın qonaqpərvərliyi də çox xoşuma gəldi. Elə gözəl adət-ənənələriniz var ki, hər bir əcnəbi burada özünü ölkəsindəki kimi hiss edir”.\nBirinci semestr imtahanlarını artıq uğurla başa vurub. Bütün qiymətləri isə əladır: "Bütün fənlərdən əla qiymət aldım. Semestr ərzində dərslərimi yaxşı oxuduğuma görə, imtahanları vermək çətin olmadı. Bilirdim ki, son günə saxlasam, imtahandan kəsilə bilərəm. Bu il 5 fəndən imtahan vermişəm”.\nBizdə hər bir şəhərdə toy klubları var\nMüsahibimlə milli adətlərimiz və bayramlarımız haqqında da danışdıq: "Qarşıdan Novruz bayramı gəlir. Bu bayram bizim ölkəmizdə də xüsusi qeyd olunur. Bundan başqa, Ramazan, Qurban bayramı da bizdə qeyd olunur. Bizdən fərqli olaraq, Azərbaycanda Yeni il bayramı çox möhtəşəm qeyd olunur. Əfqanıstanda isə ancaq dini və milli bayramlar qeyd olunur. Azərbaycan miladi, biz isə hicri təqvimini qeyd edirik. Toy adətləri də burada bizdəkindən fərqlidir. Azərbaycan toylarında olmamışam. Amma bir şeyi bilirəm ki, sizdə qonaqlar toy edən ailəyə maddi olaraq dəstək olur. Əfqanıstanda isə belə deyil. Bizdə bir insan toy etmək istəyirsə, çoxlu pul qazanmalıdır. Əgər kimsə toy edirsə, qonaqlar, sadəcə yeyib-içib, əylənir. Amma toy sahibinə heç bir maddi yardım etmirlər. Sizin bu adətinizi eşidəndə çox xoşuma gəldi. Çünki toy ərəfəsində çox xərc çıxır. Bizim toylarda bəzən minə yaxın insan iştirak edir. Hər kəs ən azından 20 manat versə belə, toy edən ailələrə böyük xeyri olar. Sizdə isə hər insan toya gələndə 100 manat pul verir. Bu, çox yaxşı adətdir. Toy edən də bilir ki, yaxınları, dostları ona dəstək olacaq. Ona görə də, maddi çətinlik çəkmir. Əfqanıstanda bütün çətinlik toy edənin üzərinə düşür. Bizdə hər bir şəhərdə toy klubları var. Bu klublarda 2000-nə yaxın insan yeyib-içə bilir”.\nSonda gələcək planları haqda da soruşduq. Deyir ki, təhsilini başa vurduqdan sonra Əfqanıstana qayıdacaq: "Azərbaycana sırf təhsil almaq məqsədilə gəlmişəm. Burada olduğum müddətdə öz bilik və təcrübələrimi artırmaq istəyirəm. Universiteti bitirəndən sonra yəqin təcrübə keçəcəyəm. Sonra isə ölkəmə qayıtmaq fikrim var. Azərbaycanda öyrəndiklərimi öz ölkəmdə tətbiq etmək istəyirəm. Hər bir vətəndaşın borcudur ki, ölkəsinə xidmət etsin”.\nTəfsilat 05.04.2020, 11:15\nCəmiyyət 05.04.2020, 11:00\nTəfsilat 05.04.2020, 10:45\nCəmiyyət 05.04.2020, 10:30\nKolumbiyada mədəndə partlayış olub - ölənlər var\nTəfsilat 05.04.2020, 10:15


Firewall | TechNet.Az | Page 4 | Page 4\nWindows Firewall with Advanced Security xidməti haqqında\n: Advanced Settings, Microsoft Server, New Rule, Windows Firewall, Windows Server, windows servers,\nSalam dostlar. Bu məqaləmizdə sizə Windows Vista ilə təkmilləşdirilərək daha işlək vəziyyətə gətirilən və geniş imkanlara malik olan Windows 7 üzərində Windows Firewall with Advanced Security xidmətindən bəhs edərək vacib və sadə bir əməliyyatı sizlərə izah etməyə çalışacağam. Microsoft şirkəti təhlükəsizliklə əlaqədar Windows Vista ilə birlikdə İCMP paketləri daxil olmaqla əsas təhlükə yaradacaq portlarla bəzi ...\nForefront TMG 2010 Deny Online Community, Allow Facebook\n: Blocked Web Destinations, Forefront TMG, TMG, Web Access Policy, windows servers,\nSalam dostlar, bu günki məqaləmizdə Forefront Threat Management Gateway (TMG) Firewall vasitəsilə şirkətimiz daxilindəki bütün Online Community, yəni bizim əsas götürdüyümüz və bu bölməyə daxil olan sosial şəbəkələr kateqoriyasina aid olan bütün saytlara girişləri məhdudlaşdıraraq ancaq Facebook sosial şəbəkəsinə girşlərin açıq saxlamağın yollarını öyrənəcəyik. Bu əməliyyatı biz TMG-nin url filtering funksiyasının köməyi ilə yerinə yetirəcəyik. ...\nForefront TMG 2010 üzərində scriptlərlə əməliyyat aparmaq\n: Forefront TMG, Server Administraton Script, TMG, windows servers,\nBu məqaləmizdə Forefront TMG 2010 və yaxud İsa Server 2006 üzərində scriptlərlə bəzi əməliyyatlar apararaq işlərimizi asanlaşdırmağa çalışacağıq. Scriptlərlə biz TMG 2010 üzərində bir çox əməliyyatlar həyata keçirə bilərik. Bir neçə misalla TMG 2010 üzərində scriptlərə necə əməliyyat aparıldığına nəzər yetirək.1. Burda biz İT şöbəsi üçün bir qrup yaradaraq, istifadəçiləri həmin bölməyə əlavə etməyə çalışsaq, ...\nTMG 2010 İPSec Site to Site VPN Tunel\n: ipsec, TMG, Transport Mode, VPN, VPN Tunel, windows servers,\nBu məqaləmizdə TMG 2010 üzərində site to site vpn tunelin qurulması haqqında məlumat verməyə çalışacağam. İnternet və yaxud hər kəsə açıq bir xətt üzərindən bir nöqtədən digər bir nöqtəyə xüsusi kanal vasitəsilə informasiyanın şifrələnmiş şəkildə ötürülməsinə VPN (Virtual Private Network) demək olar. İnternet əlaqəsi ilə təhçiz olunmuş hər hansı bir bölgədən biz VPN vasitəsi ilə ...\nForefront TMG 2010 Client Haqqında\n: Active Directory Migration, Forefront TMG, TMG, windows servers,\nForefront TMG 2010 Client – şirkət içindəki kompüterlərin internetə çıxarkən Server və Son istfadəçi arasandakı informasiya mübadiləsinin sürətli və təhlükəsiz axmasına təminat verir. Forefront TMG 2010 Client proqramı əslində bir yenilik deyil, dədə baba vaxtından İSA Server paketi içərisində gələn kiçik bir proqramdır. Tək yenilik İnterenet aləmində dolaşarkən, HTTPS yəni SSL dəstəkləyən səhifələr üçün istifadəçiyə ...\nTMG 2010 Web Access Policy\n: Policy Sehirbaz, TMG, Web Access Policy, Web Caching Settings,\nMəqaləmizin bu hissəsində sizlərə TMG 2010 ilə yenilənmiş Web Access Policy Sehirbazı haqqında məlumat verəcəyik. Web access Policy Sehirbazı vasitəsilə apracağımız əməliyyatlar aşağıda qeyd olunmuşdur. – Blocked Web destination – Malware inspection settings – HTTPS Inspection settings – Web Caching Settings Web access Policy Sehirbazı ilə davam edərək qeyd etdyimiz bölmələrə göz ataq. 1.Next deyərək davam ...\nForefront TMG 2010 Define Deployment Option\n: Define Deployment Option, Enable Malware Inispection, Forefront TMG, TMG, windows servers,\nMəqaləmizin bu hissəsində Define deployment option bölməsinə nəzər yetirəcəyik. Gördüyümüz kimi TMG – 2010 çox bəsitləşdirildi. Bütün addımlarımızı sehirbazla tamamlayaraq əməliyyatlarımızı sonlandırırq. TMG 2010 –la sehirbazımızın sonuncu bölməsinə keçərək qarışımıza çıxan bölmələrə nəzər salaq. 1. Define deployment option bölməsindən addımlarımıza davam edirik. 2.Bu bölmədən TMG 2010-nun öz yeniliklərini Microsoftun Update servisini istfadə edərək yükləməsini seçirik. 3. ...\nForefront TMG 2010 üzərində sistem və şəbəkə kartlarının nizamlanması\n: Back Firewall, DMZ, Forefront TMG, TMG, Windows Domain, Windows Server, windows servers,\nXoş gördük. Məqaləmizin bu hissəsində Forefront TMG 2010 -üzərində sistem və şəbəkə kartlarının nizamlanmasına nəzər yetirəcəyik. Forefront TMG 2010 sazlamamışdan öncə şəbəkəmizin quruluşu nəzərə alınmalıdır və Forefront TMG 2010 bu quruluşa uyğun dizayn edilməlidir. Misal : Forefront TMG 2010 quracağımız yeni şirkətin hazırda 3-ədəd Server və 250-nəfər istifadəçisi var . 3-ədəd serverdən 2 -si daxili ...\n: DVR, Kameralara telefondan qoşulma, Mobile join to DVR,\nSalam, əziz dostlar. Bu məqalədə şirkət təhlükəsizlik kameralarına şirkət xaricindən mobil qoşulmanı aydınlaşdırmağa çalışacam. Məqalə 2 hissədən, DVR üzərində olan nizamlamalar və Firewall (Forefront TMG 2010) üzərindəki nizamlamalardan və modemdəki port yönləndirməni izah edən əlavədən ibarətdir. 1) DVR üzərindəki nizamlamalarımız Network və System bölmələrində aparılacaq. Network bölümündə şirkətimizin subnetinə uyğun olaraq İP ADDRESS bölümünü nizamlayır, ...\nForefront TMG 2010 Yeniliklər və Sazlanması\n: Forefront TMG, HTTPS, TMG, Windows Server, windows servers,\nForefront Threat Management Gateway 2010. Bü gün bütün İT Dünyasını bürüyən virus, spam və onun kimi bəzi informasiya təhlükəsiziliyi məsələləri sistem və şəbəkə mütəxəssisləri üçün də ən önəmli məsələlərdən biridir. Biz hər zaman çalışmalıyıq ki, öz şəbəkəmizi xaricdən və daxildən gələn təhlüklərə qarşı qoruyaq. Aydın məsələdir ki, günü-gündən təkmilləşməkdə olan texnolgiyada bizim buna tam nail ...\nCəmi istifadəçi: 2074 nəfər


“Azərsu"nun Şəkidə həyata keçirdiyi layihədən 79 minnəfər faydalanacaq - Report.az\n“Azərsu"yun Şəkidə həyata keçirdiyi layihədən 79 min nəfər faydalanacaq\n“Azərsu"nun Şəkidə həyata keçirdiyi layihədən 79 minnəfər faydalanacaq 19 Mart, 2019 15:30\nAzərbaycan hökuməti və Almaniya İnkişaf Bankının (KFW bankı) birgə maliyyələşdirdiyi, “II Açıq Kommunal İnfrastruktur Proqramı” çərçivəsində həyata keçirilən "Şəki şəhərinin su təchizatı və kanalizasiya sistemlərinin yenidən qurulması layihəsi”nin icrasından 2035-ci ilə qədər perspektiv inkişaf nəzərə alınmaqla 79 min nəfər faydalanacaq.\n"Report" "Azərsu" ASC-yə istinadən xəbər verir ki, bu barədə Şəkidə keçirilmiş təqdimatda bildirilib.\nQurumun sədr müavini Etibar Məmmədov vurğulayıb ki, layihənin birinci mərhələsində əhalini dayanıqlı və keyfiyyətli içməli su ilə təmin etmək üçün Kiş mənbəyində sugötürücü qurğu və 13 su anbarı inşa edilib: “Eyni zamanda şəhər ərazisində 124 km içməli su və 98 km kanalizasiya şəbəkəsi yaradılıb. Yeni tikilmiş şəbəkədən abonentlərə ev birləşməsi verilərək sayğaclar quraşdırılıb”.\nQeyd edilib ki, Şəkinin böyüməsi, əhali artımı və turizm potensialı nəzərə alınaraq içməli suya olan tələbatın tam ödənilməsi üçün 15 yeni subartezian quyusu qazılacaq. Artezianların dayanıqlı fəaliyyətinin təmin edilməsi məqsədilə generator stansiyası quraşdırılacaq. Su mənbəyi ilə anbarların əlaqələndirilməsi məqsədilə ümumi uzunluğu 4 km olan toplayıcı su kəmərləri inşa ediləcək.\nLayihəyə əsasən, ümumilikdə, Şəki şəhərində 22 min kubmetr tutumu olan 21 su anbarının, 314 km içməli su və 294 km tullantı su şəbəkələrinin tikintisi nəzərdə tutulur. Tullantı sularının təmizlənib kənarlaşdırılması məqsədilə ilkin mərhələdə məhsuldarlığı sutkada 8 000 kubmetr olan tullantı sutəmizləyici qurğu da inşa ediləcək.


Qüreyş qəbiləsi » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nQüreyş qəbiləsi Hicazda olan ərəb qəbilələri arasında ən mötəbər qəbilələrdən biri sayılırdı. Həzrət Peyğəmbərin (s) dördüncü cəddi Qüsəy ibni Kilab Allah evinin xidmətçisi və məsulu idi. Qüreyş müxtəlif qruplardan ibarət idi ki, həmin qrupların ən şərəflisi Bəni Haşim idi.\nHaşim ağıllı, şöhrətli və Məkkə əhalisi arasında böyük nüfuz sahibi olan bir şəxsiyyət kimi tanınmışdı. O, xalqın bütün məsələlərinə böyük həvəslə maraq göstərirdi, hətta Məkkə əhalisinin güzəranını təmin etmək məqsədilə yay və qış səfərlərini də təşkil etmişdi. Göstərdiyi böyük və əvəzsiz xidmətlərinə görə əhali ona Seyyid yə᾽ni ağa, başçı ləqəbini vermişdilər. Elə buna görədir ki, onun və Peyğəmbərin (s) nəslindən olanlar da Seyyid adlanır.\nHaşimdən sonra oğlu Müttəlib, daha sonra isə nəvəsi Әbdülmüttəlib xalq arasında olduqca böyük hörmətə malik idi. O zaman Әbrəhənin Məkkəyə basqın edərək ağır məğlubiyyətə uğraması Әbdülmüttəlibin xalq içərisində olan etibarını daha da artırmışdı.\nAbdullah isə Әbdülmüttəlibin ən çox sevdiyi oğlu idi. Abdullah iyirmi dörd yaşında ikən Aminə adlı pak və nəcabətli bir qız ilə evlənmiş və bu mübarək izdivacın nəticəsində isə Fil hadisəsindən iki ay sonra dünyaya gəlmiş Məhəmməd adlı nurlu bir oğlan uşağı olmuşdu. Atası hələ oğlu dünyaya gəlməmişdən əvvəl vəfat etmiş və Rəbbimizin rəhmətinə qovuşmuşdu. Az müddət sonra anasını da əldən verən sevimli Peyğəmbərimizin tərbiyəsi ilə məşğul olmağı babası Әbdülmüttəlib öz öhdəsinə almışdı. Həzrət Peyğəmbər (s) Allahın himayəsi sayəsində qarşılaşdığı çətinliklərə qələbə çalmağa müvəffəq olub, çox qısa bir müddət ərzində də camaatın sevdiyi, hörmət bəslədiyi bir cavana çevrilmişdi. Belə ki, bütün Məkkə əhalisi ona təkcə hörmət və məhəbbət bəsləmir, mal-dövlətlərini də onun yanında əmanət qoyurdular.\nNecə ki, sonralar o həzrətə bu üstün əxlaqi səviyyəsinə görə Qüreyşin əmini (yəni Qüreyşin ən etibarlı şəxsi) ləqəbini vermişdilər.\nO həzrət sağlam və sarsılmaz bir imanla məzlum və müstəzəflərin tərəfini saxlayaraq, onları qoruyur, onlarla birlikdə oturub-durur, yemək yeyir, dərdlərinə qulaq asır və problemlərinin çıxış yolunu axtarıb tapırdı. Cavanlardan bir qrup «Hilfül-füzul» müqaviləsinə qol çəkdikləri vaxt həzrət Peyğəmbər (s) onları müdafiə etmişdi. Çünki cavanların məqsədi məzlumları qorumaq və zalımlarla mübarizə aparmaq idi. Daha sonra həzrət Məhəmməd (s) əmisi Әbu Talibin istəyilə Xədicənin karvanına qoşulmuşdu. Düzlüyü və etibarı olduğuna görə karvanın başçısı seçilən Məhəmmədə onun cəmiyyətdəki üstün şəxsiyyətinə heyran qalan Xədicə evlənmək təklifini irəli sürmüşdü.\nHəzrət Peyğəmbər (s) bu izdivacı münasib hesab etdiyindən Xədicə ilə evlənməyi qəbul edir ki, bu mübarək izdivacın meyvəsi bütün məsumların və islam ümməti rəhbərlərinin anası sayılan həzrət Fatimədir (s.ə.).\n12 sentyabr 2011 17:24\nmaraqli idi bilmirdim bildim twk


Azərbaycan şahmatçıları onlayn Avropa çempionatında çıxış edəcəklər » Etatist.com internet qəzeti\nAzərbaycan şahmatçıları onlayn Avropa çempionatında çıxış edəcəklər\nyarışa qatılmaq istəyən şahmatılar fərdi qaydada qeydiyyatdan keçə bilərlər\nAzərbaycan şahmatçıları Avropa Şahmat İttifaqının təşkilatçılığı ilə keçiriləcək onlayn qitə çempionatında iştirak edəcəklər.\nAzərbaycan Şahmat Federaasiyasından verilən məlumata görə, yarışa qatılmaq istəyən şahmatılar fərdi qaydada qeydiyyatdan keçə bilərlər. Son qeydiyyat müddəti mayın 14-də başa çatacaq. İndiyək Azərbaycanın 19, ümumilikdə isə 800 şahmatçısı Avropa çempionatı üçün qeydiyyatdan keçib.\n16 - 31 mayda keçiriləcək Avropa çempionatında 48 ölkənin şahmatçıları yarışacaq. Burada müxtəlif aşağı yaş kateqoriyalarında da qaliblər bəlli olacaq.\nEltac Səfərli Avropa çempionatında 8-ci yeri tutub\nErməni şahmatçılar Bakıya gəlməkdən imtina etdi


Təbrizli siyasi, mədəni və qadın haqları fəalı Fəranək Fərid həbs və pul cəzasına məhkum olundu. Bu xəbər İran İnsan Haqları Fəallarının Xəbər Ajansı (HRANA), Cərəs və İran Azərbaycanlı vebsaytlarda yayılıb.\nCərəs vebsaytı ki, Yaşılların lideri, Mir-Hüsen Musəvi-yə yaxındır və bu barədə yazır ki, Təbrizin Umumi Məhkəməsinin 104 nümrəli cəza şöbəsi Fəranək xanımı 91 gün həbsə məhkum etdi. Eyni zamanda, Təbrizin İnqilab məhkəməsinin birinci şöbəsi onun digər ittihamına görə xanım Fəridi bir milyon tümən (1000 dollar) cərimələdi.\nXəbərlərdə deyilir ki,Umumi Məhkəmənin 104 –cü cəza şöbəsi, Fəranəkə “Urmu gölünün xilası layihəsinin İran parlamentində rədd olmasına qarşı etirazlarda iştirakından dolayı, “nizamı pozmaq” ittihamı ilə ona 91 gün həbs cəzası verib.\nQeyd olmalıdır ki, İran Azərbaycanlıları illərcə Urmu Gölünün qurumasına etiraz edəndən sonra, neçə millət vəkili bir layihə hazırlayaraq İran prezidentindən istəmişlər ki, Araz çayından və ya Xəzər dənizindən bu gölə su gətirsin və bu gölün qurumasınının qarşısını alsın. Amma bu layihə İran millət vəkillərinin çoxu tərəfindən qəbul olunmadı və bəzi millət vəkilləri belə bir təklif irəli sürdülər ki, Azərbaycanlılar Azərbaycan topraqlarından digər yerlərə köçsünlər.\nBu verilən təklif və Urmunun qurumasının qarşısını almaq üçün verilən layihənin rəddi, Azərbaycanlıların rəaksiyasına səbəb oldu, Azərbaycan vilayətlərində bir neçə gün etiraz nümayişləri, polislə toqquşmalar başverdi, çoxlu adam həbsə alındı. Fəranək xanım bu etirazlarda Təbrizin Əmin xiyabanında tutuldu. Bəzi xəbərlərdə deyilir ki, Fəranək xanım tutulan zaman polis və məmurların ona qarşı gücdən istifadə etmiş, xanım Fərid “döyülmüş və təhqir olunmuş dur.”\nDigər tərəfdən isə, xalqı həmən etirazlarda iştiraka dəvət etmək, Fəranək xanımın digər ittihamıdır ki, bununla bağlı olaraq o Umumi Məhkəmədə yox, İnqilab məhkəməsinin birinci şöbəsində, mühakimə olmuşdu. İttihamda deyilir ki, Fəranək xanım text ya SMS yazmaq və mubibl telefon vasitəsilə dostlarını etiraz numayişlərində iştiraka çağırmaqla “iranın islami hakimiyyəti ziddinə təbliğat aparmış”.\nFəranək xanım Fərid qazetəçi, yazar, şair və mütərcim dir və eyni halda Azərbaycan məsələsində və İranda xanımların haqları uğurunda ciddi çalışan birisidir. O, altı ay əvvəl tutulandan sonra, 43 gün həbsdə qalmışdır və sonra 100 milyon (100 min dollarlıq) vəsiqə ödəməklə müvəqqəti olaraq azad olmuşdu.\nBu iki hökmə əsasən, Fəranək Fəridin iki yolu var. O ya hökümləri qəbul edərək həbs cəzasını çəkəcək və cəriməni ödüyəcək və yada Şərqi Azərbaycanın Ali məhkəməsinə etiraz verəcək.\nİranda azərbaycanlı fəal tutulub


* Hər bir məsələdə dəyərli mərcəi-təqlidlərin nəzərləri asan şəkildə bəyan edilmişdir. Belə ki, ehtiyat-vacib hallarında digər mərcəi-təqlidlərin həmin məsələ barəsindəki fətvasına müraciət etmək və onların arasında ələm olanın fətvasını seçmək olar.\n* Bu məcmuədə çalışmışıq ki, hər bir məsələ üçün əziz mərcəi-təqlidlərin nəşr olunmuş fiqhi risalələrinin hamısına istinad olunsun, amma qeyd olunan məsələlərin tamamilə düzgünlüyünə xatircəm olmaq üçün hər bir müctehidin dəftərxanasında "istiftaat" bölməsindəki şuradan üç nəfərin tərəfindən imza da alınmışdır.\nMəsələ 7: Kişilər öz məhrəm qadınlarının övrəteyndən başqa bədəninin hər bir yerinə baxa bilərlər, bu şərtlə ki, bu baxış ləzzət alma məqsədilə olmasın. Həmçinin onların günaha düşmə qorxusu da olmasın. (Həyat yoldaşı bu hökmdən istisna olunur.)\nKişilər öz məhrəmlərindən qızlarının, analarının, bacılarının və başqa məhrəmlərinin övrəteyninə baxa bilməz, hətta ləzzət və reybə qəsdi olmasa belə.\nHəmçinin, ehtiyat-vacibə görə həddi-büluğa çatmamış, amma müməyyiz olan uşağın övrəteyninə baxmaq caiz deyildir.\nMəsələ 10: Əlində üzüyü, yaxud bilərziyi olan naməhrəm qadının əlinə baxmaq, yaxud öz dırnaqlarını uzadan, yaxud onu laklayan, yaxud hər hansı bir halda zinətləndirmiş olan qadının əlinə baxmaq haramdır, istər naməhrəm qadın kişinin yaxın adamlarından olsun, yaxud da yad adamlardan.\nFazil: Əgər kişi naməhrəm qadını müalicə etmək üçün baxmağa, yaxud əlini onun bədəninə vurmağa məcbur olsa eybi yoxdur. Amma əgər baxmaqla, nəzər salmaqla müalicə edə bilərsə əlini vurmamalı; əl vurmaqla müalicə edə bilərsə, baxmamalıdır. "Tovzihul-məsail", məsələ 2507.\nMəsələ (Sual) 13: Kifayət qədər hicaba riayət etməyən naməhrəm müsəlman qadınların əlinə, yaxud ayağına, yaxud ayağının üstünə, yaxud ayağının dabanına, yaxud ayağının sağ hissəsinə baxmaq reybə və ləzzət qəsdi olmadan caizdirmi?\nTəbrizi: İki ayağa baxmaq (ayağın altı, üstü çıxıntıya qədər) ehtiyata görə caiz deyildir. İstifta.\n"Minhacus-salehin", "nikah", 14 və 26-cı məsələlərdən istifadə etməklə; "Tovzihul-məsail", 2442 və 2443-cü məsələlər.\nMəsələ 17: Həkim insana məhrəm deyildir, buna görə də (zərurət halından başqa hallarda) hətta müalicə məqsədilə olsa belə, naməhrəm qadının bədəninə baxa bilməz.\nMəsələ 18: Əgər həkim zərurət halında naməhrəm şəxsin bədəninin bir üzvünə baxmağa məcbur olsa, bu zaman zərurətin tələb etdiyi miqdarla kifayətlənməlidir və o üzvdən başqa bir şeyə baxmamalıdır, əgər mümkündürsə, paltarın üstündən müayinə etməlidir.\nMəsələ 19: Kişilər müsəlman naməhrəm qadına iynə vura bilməzlər; çünki bu əməl qadına baxmağa və ya əl vurmağa səbəb olacaqdır, hətta əgər iynəni onun damarına vursa da belə. Əlbəttə, əgər zərurət məqamı olsa və iynəni vurmaq üçün başqa heç bir məhrəm şəxs olmazsa, işkalı yoxdur.\nMəsələ 20: Rentgen şəkilləri, radioloji şəkillər çəkmək əgər naməhrəmin bədəninə baxmağa səbəb olarsa, laboratoriyada analiz olunmaq üçün qan götürmək, sonoqrafiya, yaxud başqa hər hansı bir həkim əməliyyatı bu sahədə mütəxəssis olan qadın həkiminə müraciət etmək mümkün olan vaxta qədər – bütün bu işlərin naməhrəm kişi tərəfindən yerinə yetirilməsi haramdır.\nSistani: Əlbəttə, naməhrəm qadının bədəninə baxmağın caiz olduğu yerlər istisna olunur (bu mətləbin ətraflı izahı və baxışın caiz olan yerləri "baxış" bölməsində qeyd olunub.\nMəsələ (Sual) 21: Bazarlarda, ümumi yerlərdə və ya insanın evində təsadüfi olaraq gözü elə naməhrəmlərə düşür ki, ya özlərini bəzəmişlər, ya da öz hicablarına kamil şəkildə riayət etmirlər. Bu cür baxışların hökmü nədir?\nCavab: Haram olan baxış (naməhrəmə) baxmaqdır, sadəcə gözün düşməsi yox. Buna görə də insanın təsadüfi olaraq gördüyü şeylərin işkalı yoxdur, lakin dərhal öz nəzərini ondan döndərməlidir ki, baxmaq hökmü yaranmasın.


Prezident İlham Əliyevin Xocasən qəsəbəsində şəhid ailələri və müharibə əlillərinə mənzillərin və avtomobillərin təqdim olunması mərasimindəki çıxışı razılıqla qarşılanıb » AZRNEWS.AZ - News of Azerbaijan Regions\nBAŞ SƏHİFƏ / AZƏRBAYCAN / Prezident İlham Əliyevin Xocasən qəsəbəsində şəhid ailələri və müharibə əlillərinə mənzillərin və avtomobillərin təqdim olunması mərasimindəki çıxışı razılıqla qarşılanıb\n19-07-2021 17:51 AZƏRBAYCAN\nSon illər ərzində bu sahədə çox böyük işlər görülmüşdür. 10 min şəhid ailəsi və müharibə əlili dövlət tərəfindən mənzillərlə, fərdi evlərlə təmin olunub və bu proses davam edir. 2020-ci ildə Azərbaycan bu istiqamətdə ən böyük göstəricilərə nail olub - 1572 şəhid ailəsi və Qarabağ qazisi evlərlə, mənzillərlə təmin olunub. Bu il 3 minədək şəhid ailəsi, müharibə əlili evlərlə, mənzillərlə təmin ediləcək və bu yaşayış kompleksini də nəzərə almaq şərti ilə artıq bu kateqoriyadan olan 1300-dən çox ailə mənzillərlə təmin olunub. Bununla bərabər, uzun illərdir ki, Qarabağ qaziləri fərdi avtomobillərlə də təmin olunur, ümumilikdə 7200 avtomobil verilib.\nİlk növbədə ən həssas kateqoriyadan olan vətəndaşlar dövlət qayğısı ilə əhatə olunurlar. Mövcud istiqamət üzrə Azərbaycanda aparılan siyasət ən humanist, ən ədalətli və vicdanlı siyasətdir. Vətən uğrunda öz canlarını fəda etmiş qəhrəman övladlarımızın ailə üzvləri dövlət tərəfindən qayğı ilə əhatə olunur. Öz sağlamlığını itirmiş, yaralanmış qazilər bütün dövlət orqanları tərəfindən daim qayğı ilə əhatə olunmalıdır və bu təmin olunur. Azərbaycanda bu sahədə tətbiq olunan prinsiplər öz unikallığı ilə seçilir. Çünki bir çox ölkələrdə müharibələr, münaqişələr olub, ancaq müharibələrdə həyatını itirmiş insanların yaxınlarına bu dərəcədə diqqət göstərilmir. Ermənistan da itkilər verib və İkinci Qarabağ müharibəsində bizdən haradasa 2-3 dəfə çox itki verib. Ancaq orada müharibədə ölənlərin ailəsinin birinə bir mənzil və avtomobil verilmir.\nİkinci Qarabağ müharibəsində əlil olmuş şəxslərə dövlət daim qayğı, diqqət göstərir. Qazilərimizin məşğulluq məsələləri həll olunur və bu məsələdə özəl sektor fəal iştirak edir. Təsadüfi deyil ki, özəl sektorun inkişafı, sahibkarlıqla məşğul olanların fəaliyyəti üçün dövlət çox böyük işlər görüb. İndi də özəl sektor, sahibkarlar öz sosial məsuliyyətini göstərməlidirlər və göstərirlər. Məşğulluq marafonuna 200-dən çox sahibkar qoşulub və 160 qazi artıq işlə təmin olunub. Belə ki, ölkəmizdə genişmiqyaslı özünüməşğulluq proqramı icra edilir. Hər il özünüməşğulluqla məşğul olmaq istəyənlər üçün dövlət tərəfindən vasitələr təqdim olunur. Cari ildə nəzərdə tutulub ki, 16 min insan özünüməşğulluq proqramına cəlb olunacaq, dövlət tərəfindən onlara vasitələr veriləcək və beləliklə, onlar öz gələcək maddi imkanlarını özləri təmin edəcəklər. Özünüməşğulluq proqramına cəlb olunan 16 min nəfər arasında artıq 5 mindən çox şəhid ailələrinin üzvləri və müharibə əlilləri vardır. Müharibədə əlini, qolunu, ayağını itirmiş hərbçilərimiz üçün ən müasir protezlər sifariş olunub. İkinci Qarabağ müharibəsinin 100-dək qazisi artıq ən yüksək keyfiyyətli, dünyanın aparıcı firmalarının istehsalı olan protezlərlə təmin olunub və bu protezlər onları normal həyata qaytarır. Bütün bu genişmiqyaslı işlər, təşəbbüslərlə bərabər, 8400 nəfərə, müharibədə iştirak edən insanlara sosial ödənişlər verilib. Reabilitasiya mərkəzlərinin şəbəkəsi genişləndirilir. Artıq bir neçə reabilitasiya mərkəzi yaradılıb və yaralanmış hərbçilərimiz orada öz sağlamlıqlarını bərpa edirlər. Bu, çox genişmiqyaslı, böyük vəsait tələb edən proqramlardır. Ancaq Azərbaycan bunu edir və bundan sonra da edəcəkdir. Bütün şəhid ailələri, Qarabağ qaziləri bilməlidirlər ki, Azərbaycan hökuməti daim onların yanındadır.\nMüharibədə Azərbaycan üç minə yaxın şəhid verdi. Onların hər birinin həyatı çox qiymətlidir. Müharibədə itkilərimiz daha da çox ola bilərdi. Çünki, birincisi əks-hücum əməliyyatı keçirən tərəf adətən, bir qayda olaraq, daha çox itki verir - müdafiə olunan tərəfdən ən yaxşı halda üç-dörd dəfə çox. Digər tərəfdən, azad edilmiş torpaqların relyefi bizim üçün çox əlverişsiz idi. Qarşı tərəf üçün əlverişli idi. Onlar bütün strateji yüksəkliklərə sahib idilər. Əlbəttə ki, 30 il ərzində onların qurduqları istehkamlar, 6 müdafiə xətti və mühəndislik işləri onlara böyük üstünlük verirdi. Onlar hesab edirdilər ki, bu müdafiə xəttini, bu istehkamları, bu dağları biz heç vaxt keçə bilmərik. Amma onlar yanıldılar, böyük yanlışlığa, səhvə yol verdilər. Bizi qələbəyə aparan təkcə hərbçilərimizin peşəkarlığı, qəhrəmanlığı, hərbi texnikamız yox, bizi qələbəyə aparan Vətən sevgisi idi. Ən başlıca faktor, ən başlıca amil Vətən sevgisi idi.\nErmənilərin itkisi isə 7-8 minə yaxındır. Biz düşməni torpaqlarımızdan qovduq, ərazi bütövlüyümüzü bərpa etdik. 3 minə yaxın şəhidimizin həyatdan getməsi, əlbəttə, böyük faciədir. Ancaq Ermənistan bu günə qədər öz itkiləri haqqında məlumat vermir. Müstəqil ekspertlərdə olan məlumatlara əsasən, onların itkiləri ən azı 7-8 mindir. Bunu həm əməliyyatların gedişatı göstərir, eyni zamanda, videotəqdimatlar, ermənilərin məhv edilmiş, qənimət kimi götürülmüş hərbi texnikası göstərir. Biz 336 düşmən tankını ya məhv etmişik, ya da qənimət kimi götürmüşük. Biz yüzlərlə zirehli texnikanı, yüzlərlə hava hücumuna qarşı müdafiə sistemlərini məhv etmişik. Böyük sayda artilleriya qurğularını məhv etmişik. Hər bir artilleriya qurğusu yanında ən azı 3-4 nəfər olur.\nBu gün dünyanın aparıcı ölkələrinin hərbi məktəblərində İkinci Qarabağ müharibəsi öyrənilir. Azərbaycana bir çox yerlərdən təcrübəmizi öyrənmək üçün müraciətlər olunur. Bu şanlı Qələbə Azərbaycan xalqının tarixində əbədi qalacaq. Bəlkə də tarixdə buna oxşar parlaq və tam qələbə heç vaxt olmamışdır. Biz hazırlaşırdıq, biz bütün tədbirləri görürdük, bütün addımları vaxtında atırdıq. Bütün gücləri bir amal uğrunda səfərbər etmişdik ki, torpaqlarımızı işğalçılardan azad edək. Həm hərbçilərimizin peşəkarlığı, qəhrəmanlığı, texniki təchizat, həm də vətənpərvərlik hissi - bütün bu amillər, xalq-iqtidar birliyi, ölkəmizdə mövcud olan sabitlik və xoş ovqat qələbəyə gətirən amillər olmuşdur.\nİndi Azərbaycan ərazisində Dağlıq Qarabağ adlı ərazi vahidi yoxdur. Dağlıq Qarabağ yoxdur, Qarabağ var. İyulun 7-də imzalanmış Fərman əsasında Qarabağ iqtisadi zonası yaradıldı. Bütün Qarabağa aid olan rayonlar orada birləşib. Şərqi Zəngəzur iqtisadi zonası yaradılıb. İndi Ermənistanda bu məsələ ilə bağlı isterikaya qapılırlar. Buna ehtiyac yoxdur, Şərqi Zəngəzur bizim tarixi torpağımızdır, Qərbi Zəngəzur bizim tarixi torpağımızdır. Biz tarixi unuda bilmərik, kiminsə siyasi maraqlarının girovuna çevirə bilmərik. Tarixi sənədlər, xəritələr göstərir sovet hökuməti Zəngəzuru nə vaxt Azərbaycandan qoparıb Ermənistana verib. Bu, yaxın tarixdir - 101 il bundan əvvəl. Biz həqiqəti deyirik. Bizim dədə-baba torpağımızdır: bütün Zəngəzur - Şərqi və Qərbi Zəngəzur. İndi Ermənistanda ərazi iddiası ilə çıxış etdiyimizi deyirlər: Əgər Şərqi Zəngəzur varsa, deməli, Qərbi Zəngəzur da var. Bəli, Qərbi Zəngəzur bizim dədə-baba torpağımızdır, biz oraya qayıtmalıyıq, qayıdacağıq və qayıdırıq. Heç kim bizi dayandıra bilməz.


Palitra qəzetiRamiz Mehdiyevin “Şah İsmayıl Səfəvi: hökmdar və döyüşçünün portreti” kitabının təqdimatı keçirilib\nRamiz Mehdiyevin “Şah İsmayıl Səfəvi: hökmdar və döyüşçünün portreti” kitabının təqdimatı keçirilib\nTarix: 21.10.2014 | Saat: 18:02:00 | E-mail | Çapa göndər\nBakı Slavyan Universitetində Prezident Administrasiyasının rəhbəri, akademik Ramiz Mehdiyevin rus dilində işıq üzü görmüş “Şah İsmayıl Səfəvi: hökmdar və döyüşçünün portreti” kitabının birinci hissəsinin təqdimatı keçirilib.\nTədbirdə çıxış edən Bakı Slavyan Universitetinin rektoru Asif Hacıyev kitabın tarixi baxımdan çox dəyərli olduğunu söyləyib: “Akademik Ramiz Mehdiyev kitabda bütün tarixi ərazilərimizdə gedən proseslər fonunda Şah İsmayıl Xətainin atdığı addımları təhlil edib. Bu kitabda olan metodologiyadan qədim, orta və müasir tariximizin öyrənilməsində çox uğurla istifadə etmək olar. Bakı Slavyan Universitetində gənclərin milli şüurunun formalaşması baxımından kitabdan geniş istifadə olunacaq ”.\nPrezident Administrasiyasının məsul əməkdaşı Eldar Əmirov bildirib ki, kitab Azərbaycan tarixşünaslığında və şərqşünaslığında mövzuya dair ən bitkin baxışdır. O deyib ki, R. Mehdiyev kitabda özündən əvvəlki tədqiqatçıların bəzilərinin fikirləri ilə razılaşır, bəzilərinin fikirlərini isə qətiyyətlə qəbul etmir: “Ancaq nəzərdən qaçırmaq olmaz ki, akademik Ramiz Mehdiyevin baxışı həm də bir dövlət xadiminin, dövlət idarəçiliyi sistemində böyük təcrübəyə malik insanın baxışıdır. Ona görə də Şah İsmayıl Xətaini dövlət xadimi, siyasətçi kimi təhlil edərkən mütləq bir peşəkarın yanaşmasına diqqət yetirmək lazımdır. Doğrudur, alimlərin, tədqiqatçıların bu barədə fikirləri bizim üçün qiymətlidir, onlar əvəzsiz mənbələrdir. Həm də onların Azərbaycan tarixi üçün xidmətlərini heç kim danmır. Lakin indiyə qədər Şah İsmayıl Xətai mövzusunda yetkin, siyasi cəhətdən kamil bir baxışın olmadığını da etiraf etmək lazımdır. Ramiz Mehdiyevin kitabı bu boşluğun aradan qaldırılması üçün mühüm addımdır. Ümidvaram ki, həm Azərbaycan elm ictimaiyyəti, həm də sıravi oxucular bu kitabdan bəhrələnə biləcəklər”. E. Əmirovun sözlərinə görə, R. Mehdiyevin kitabda həmin dövrün tələblərinə diqqət yetirməyi vacib sayıb: “Türkiyə teleseriallarında Şah İsmayıl Xətaini hətta təhqir etməkdən çəkinmirlər. Ancaq Çaldıran döyüşü ilə bağlı məktubları araşdıranda görürük ki, bu döyüşün baş verməsində daha çox Osmanlı sultanı günahkardır. Şah İsmayıl Xətaiyə din xadimi kimi baxmaq düzgün deyil, o, tarixi Azərbaycan ərazilərində dövlət yaratmağı qarşısına məqsəd qoyub və o dövrün tələblərini nəzərə alaraq addımlar atıb. Bir dövlət xadiminə baxışda Ramiz Mehdiyev suallar yaratmayacaq aydın bir şərh verib. Ancaq bu kitab bir çağırışdır, Şah İsmayıl Xətai böyük mövzudur. Sabah Azərbaycanda və xaricdə başqa bir alim də dərin araşdırma ortaya qoya bilər. Ancaq məsələ ondadır ki, akademik Ramiz Mehdiyev kitabında mövzuya düzgün baxış istiqaməti qoyur”. Kitabın Azərbaycan dilində də nəşr olunacağını açıqlayan E. Əmirov qeyd edib ki, bu yaxınlarda kitabın rus dilində ikinci cildi işıq üzü görəcək.\nAkademik İsa Həbibbəyli kitabda Şah İsmayıl Xətainin tarixi Azərbaycan ərazilərində mərkəzləşmiş dövlət - imperiya yaratmaq istəyinin nəzərə çatdırıldığını vurğulayıb: “Akademik Ramiz Mehdiyev haqlı olaraq qeyd edib ki, Azərbaycan tarixinə sistemli şəkildə yanaşmaq zəruridir. Müstəqillik qazanmış xalqın özünü dərk etməsi, tanıması vacibdir. Özünü dərk etməyən xalqda milli qürur və şüur formalaşa bilməz. Bu baxımdan akademik Ramiz Mehdiyevin kitabı çox əhəmiyyətlidir. Bu, kitabın ilk cildidir. Ümumilikdə üç cilddə nəşr olunacaq kitab Şah İsmayıl Xətai irsinin araşdırılmasına böyük töhfə olacaq. Əsərdə səfəvilərin etnik mənşəcə Azərbaycan türkləri olduğu sübut edilir. Osmanlı sultanı Səlim Şah İsmayıla 3 məktubunda Azərbaycan torpaqlarına iddialı olduğunu bildirir, Şah İsmayıl da ona Azərbaycan hökmdarı kimi cavab verir. Bu məktublar çox gözəl tarixi mənbələrdir və Səfəvilər dövlətinin birmənalı olaraq Azərbaycan dövləti olduğunu sübut edir”.\nTədbirdə AMEA Şərqşünaslıq İnstitutunun direktoru Gövhər Baxşəliyeva, şərqşünas-alim Vasim Məmmədəliyev, millət vəkili Sahibə Qafarova, AMEA Məhəmməd Füzuli adına Əlyazmalar İnstitutunun direktoru Teymur Kərimli də çıxış edərək kitabın əhəmiyyətindən bəhs ediblər.\n14 yaşlı qıza hücum edən şəxs YAP-ın üzvü deyil - RƏSMİ AÇIQLAMA\nMüxalifət nümayəndəsi: “Cəbhəçilər dezinformasiya yaymaqla məşğuldurlar”\nDini liderlərin Bakı sammiti ilə əlaqədar yaradılmış Təşkilat Komitəsinin ilk iclası keçirilib\nRamiz Mehdiyevin sərəncamı ilə tədbirlər planı təsdiqləndi


Kreditle Satilan Temirli Evler Uyğun Qiymətə Arendada!\nKreditle satilan temirli evler ilə maraqlanırsınızsa, burada asanlıqla tapa bilərsiniz. Mənzil alışı zamanı təmir etdirmək baha ola bilər. Nəticədə tikinti materialları heç də ucuz qiymətə satılmır. Bu səbəbdən təmirli mənzil ən səmərəli seçim ola bilər. Kreditle satilan temirli evler əlverişli şərtlər əsasında təklif edilir.\nYeni Günəşli qəs., Neapol dairəsi, Suraxanı r.\nKreditle satilan temirli evler burada.\nKreditle satilan temirli evler tapmaq Arenda.az-la mümkündür. Yeni bir ev almaq madiyyat baxımından heç də asan başa gəlmir. Bu səbəblə kreditlə ev almaq ən əlverişli seçimlər arasında yer alır. Kreditle satilan temirli evler axtarışında olanlar üçün ən son elanlar buradadır.


Dəli Olmaq İstəyəcəyinizə Zəmanət Veririk: Asperger Sindromu | Kenquru.az\nDəli Olmaq İstəyəcəyinizə Zəmanət Veririk: Asperger Sindromu\nTarix çuxur qazaraq davam edərkən öz səhifələrinə Dəyişən Cərəyanı kəşf edən və patent məmuru olsa da, işığın sürətini tapan insanlar kimi qeyri-adi davranışlar sərgiləyən bir çox dahini həkk edib. Bu insanlar sadəcə dəliydilər? Yoxsa yaradıcılıqlarını başqa bir şeyə borcludurlar? Bəlkə də hər ikisi...\nİlk olaraq 1944-cü ildə Hans Asperger adlı bir həkim tərəfindən tapılan Asperger sindromu haqqında araşdırmalar aparan psixoloqlar yaradıcı insanların psixoz və depressiyayla birbaşa əlaqəsi olan bir genə sahib olduqlarını kəşf etdilər. Əslində yüz illərdir nəzəriyyədən ibarət olan bu fikir kəşf edildikdən sonra inkişaf edən texnologiyayla paralel olaraq elmi baxımdan da dəstəklənmiş oldu. "Neuregulin 1" adı verilən genin təməldə bioloji beyin inkişafına fərqli variasiyalarda dəstəyi olsa da, eyni anda şizofreniya və bipolyar pozuntularla da bir bağlantısının olduğu, hətta onu inkişaf etdirdiyi sübut edildi.\nSindromla Bağlı Araşdırma\n2009-cu ildə Hollandiya - Semmelweis Universitetində həddindən artıq yaradıcı olduqları düşünülən bir qrup könüllü araşdırmaçılar tərəfindən Asperger sindromunun təsdiqlənməsində təcrübəçilər olaraq istifadə edilir. Yaradıcılığı ölçmək üçün könüllülərdən - buludların zəncirlərlə bir-birinə bağlı olduğunu və gö üzündən dünyaya atıldığını düşünün, sizcə nə olardı? - kimi qeyri-adi amma beyin fırtınası, mütləq yaradıcılıq istəyən bir neçə suala cavab verməkləri istənilir. Qiymətləndirmə də eyni şəkildə cavabın orjinallığına və estetikliyinə bağlıdır. Təcrübəçilər qan nümunələri alınmamışdan öncə eyni zamanda həyatlarındakı uğurlar haqqında suallar verən anketləri də cavablamalı idilər.\n"Neuregulin 1" Geni\nTəcrübənin nəticəsində "Neuregulin 1" geninin yaradıcılıq ilə olan əlaqəsini açıq şəkildə ortaya qoyduğu qeydə alındı. Hesabatda göstərildiyinə görə "Neuregulin 1" geninin özünəməxsus variantlarına sahib olan könüllülər genin fərqli formalarına sahib olan iştirakçılara nəzərən həm təcrübədə yüksək nəticələr göstərməyi bacarmış, həm də həyatları boyu bir çox fərqli sahədə yaradıcı uğurlar qazanmışlar. Baş araşdırmaçı Dr. Szabolcs Kerinin araşdırma nəticəsindəki cümlələri Asperger Sindromunun elmiləşdirilməsi baxımından atılan ilk addımın elm dünyası üçün cığır açacaq səviyyədə olduğunu göstərir: "Bir çox sağlam insanlarda olan və şiddətli mental narahatlıqlara yol aça biləcək molekulyar faktorlar daha yaradıcı düşünməyinizi təmin edə bilərlər."\nAsperger sindromundan müalicə edilən insanlar sıx-sıx rast gəlinən və klassik psixologiyada pozuntu olaraq adlandırılan müəyyən davranış dəyişikliklərinə sahibdirlər. Autism Ireland-ın yayımladığı və klinik mənada təsdiqlənən hesabata görə bu sindrom ümumilikdə tək yaşayan, asosial, insan münasibətlərinin tək mərkəzli və az olduğu fərdlərdə ortaya çıxmaqla birlikdə güclü bir fantaziyaya və standart insanlardan fərqli olaraq riyaziyyat, musiqi və çox fərqli incəsənət sahələrində yaradıcı olmalarına imkan verir.\nKlassik öyrənmə pozuntusu adı altında dəyərləndirəcək olsaq, Asperger Sindromu elmi baxımdan standart davranışlar çərçivəsindən fərqli olduğu üçün hər nə qədər psixoloji pozuntu olaraq bilinsə də, tarixin dahilərinə nəzər saldıqda əslində çox sonradan Asperger Sindromu diaqnozu qoyulmuş bir çox musiqiçi, rəssam, elm adamı - bu psixoloji pozuntu ifadəsinin xaricində gözəl əsərlər yaradaraq insalarla öz aralarında olan məhdud sayda əlaqələrini incəsənətə çevirmişlər. Psixiatr Professor Michael Fitzgeralda görə bütün psixoloji pozuntuların eyni zamanda pozitiv tərəfləri də var.\nBütün psixoloji hallar fərdə özəldir və Neuregulin 1 geninin sayına görə məktəb sisteminə uyğunlaşmayan və zəif sosial münasibətlərə sahib olan bu insanlar bir çox insanın eyni anda edə biləcəyi işləri tək olaraq bacara bilirlər və diqqət dağınıqlığı yaamdan 20-30 il boyunca sabit bir mövzuya fokuslana bilərlər. Albert Eynşteyn, Beethoven, Mozart, Hans Christian Andersen kimi bir çox dahiyə Asperger Sindromu diaqnozu qoyulmuşdu.\n"Dəlilik və dahilik arasında çox incə bir xətt var. Və mən bu xətti sildim." - Oscar Levant\nAsperger Sindromu terminoloji mənada Psixiatr Professor Dr. Mark Olfson kimi yenilikçi həkimlərin araşdırmalarıyla Dyslexia kimi öyrənmə pozuntuları başlığı altında sinifləndirərək önəmini itirməyə başlasa da, Neuregulin 1 geninin sindroma sahib insanlarda müxtəliflik göstərməsi, gələcək texnoloji yeniliklərlə çox fərqli mənalar qazancaq.


“Samsung” şirkəti yeni noutbuklarını təqdim edib\n4 May 2021 20:30\nMilli.Az ictnews.az-a istinadən bildirir ki, "Galaxy Book" və "Galaxy Book Pro" klassik konstruksiyaya malik noutbuklardır. Birinci FHD təsvir ölçüsünə malik 15,6 düym diaqonallı, ikincisi isə 13,3 düym diaqonallı displeylə təchiz edilib. Modifikasiyadan asılı olaraq daxili "Intel Iris Xe" qrafik kartına malik 11-ci nəsil "Intel Core i5" və ya "i7" prosessorlarından istifadə olunur. Noutbuklarda HDMI-dən USB-C-dək bir çox portlar quraşdırılıb. Kompüterlərdə əməli yaddaş sistem lövhəsinə lehimlənib, amma SSD daşıyıcını dəyişdirmək imkanı mümkündür. "Pro" versiya 68 Vt/saatadək daha həcmli akkumulyatora malikdir.\n00:30 4 289 HƏMAS-a qan udduran İsrail gözəlləri - FOTOlar\n12 May 12:20 4 229 Arif Quliyevin o dünyadakı qonşuları: “Qurd qapısı”nda torpağa qarışan tanınmışlar\n12 May 17:03 3 955 Günün yoluxma statistikası açıqlandı\n12 May 18:07 3 483 Məşhurlar Şuşada - FOTOlar\n12 May 17:11 3 444 Fitrə zəkatının çıxarılma vaxtı açıqlandı\n12 May 18:47 3 268 Tanınmışların burun əməliyyatından əvvəlki və sonrakı halları - FOTOlar\n11 May 22:19 8 053 14 yaşlı əmisi ilə bibisinin eşq yaşadığını görən AZYAŞLI ÖLDÜRÜLDÜ\n11 May 23:32 7 328 Bu kişilərin yalnız qız övladları dünyaya gəlir


Kənd təsərrüfatı təyinatlı torpaqlarda yaradılan 121 süni balıq gölünün fəaliyyəti dayandırılıb » AFN.az - Xəbər Portalı\n12:22 / 29.11.2018 767\nBalıqçılığın inkişafı ölkə iqtisadiyyatına xeyli fayda verə bilər. Ancaq qanunsuz olaraq yaradılan süni balıq göllərinin xeyrindən çox ziyanı var. Bu həm iqtisadi, həm də ekoloji olaraq mənfi fəsadlar törədir. Belə halların qarşısının alınması üçün ölkədə torpaq qanunvericiliyinin tələbləri pozulmaqla yaradılan süni balıq göllərinin fəaliyyəti nəzarətə götürülür. Əmlak Məsələləri Dövlət Komitəsinin bu sahədə həyata keçirdiyi tədbirlər nəticəsində respublika üzrə ümumilikdə 30 rayon üzrə 537 süni balıq gölü müəyyən edilib və onlar barəsində məlumat bankı yaradılıb. Bunların 131-i Salyan rayonunda, 83-ü Neftçalada, 32-si Biləsuvarda, 22-si Hacıqabul rayonunda, qalanı isə digər bölgələrdə aşkar edilib. Müəyyən olunub ki, süni balıq gölləri əsasən kənd təsərrüfatı təyinatlı pay torpaqlarında, dövlət və bələdiyyə mülkiyyətinə aid otlaq sahələrində, qış otlaqlarında qeyri-qanuni olaraq yaradılıb.\nİcra başçısının müavininin süni balıq gölü dağıdıldı\nDövlət Komitəsi reydlər keçirib\nBalıq ovu ilə bağlı göstəriş verildi\n“Balıq ovlamaq”ın adı dəyişdi\nOliqarxların on minlərlə hektarlıq süni balıq göllərinin ləğvi başladı-


Elçin Əlibəyli Maral Tahirqızından üzr istədi - Video » Maqazin.tv izləyicilərini şou - biznes ailəmində ən son yeniliklər\nElçin Əlibəyli Maral Tahirqızından üzr istədi - Video\nTeleaparıcı Elçin Əlibəyli aylar öncə verilişində təhqir etdiyi müğənni Maral Tahirqızından üzr istəyib.\nMaqazin.Tv əbər verir ki, o, bu barədə “Facebook”da yazıb:\n“Əzizlərim, bu gün atdığım addımın davamı kimi iki məsələ ilə bağlı aydınlıq gətirmək və daha çox sizdən, üzr istəmək niyyətindəyəm. Maral Tahirqızı ilə bağlı bütün iradları qəbul edirəm və bir xanım kimi onunla o cür rəftar etməli deyildim. Sadəcə həmin vaxt mən onun qismində qadın yox, sənətə yüngüllük gətirən şəxslərin birləşmiş obrazını gördüm və bir növ partladım. Əlbəttə, bunu etməli deyildim, amma hər kəsin iş prosesində səhvi ola bilər. Bu baxımdan birinci hamınızdan, ayrıca Maral Tahirqızından sırf qadın olduğu üçün üzr istəyirəm.\nSöz verirəm ki, sonrakı fəaliyyətimdə bunlara oxşar və ya digər irad bildirdiyiniz məqamlar təkrarlanmayacaq. Sizə mənə olan münasibətinizdən asılı olmayaraq, hər birinizə dərin ehtiramımı bildirirəm!”.\nQeyd edək ki, E.Əlibəyli M.Tahirqızının ünvanına bu sözləri işlətmişdi:\n“Niyə özünüzü məhv edirsiniz? Kim sizinlə zarafat edib ki, siz müğənnisiniz? Siz Azərbaycan musiqisinin qara nöqtəsisiniz. Sizdən betəri yoxdur. Siz son hədsiniz. Utanc yerisiniz. Hiss etmirsiniz ki, sizə lağ edirlər? Siz “prikol” mənbəyisiniz”.


Oxu.az - Nitq qüsurlu gənc: Yalnız “ana” deyə bilir, gözəllik müsabiqəsinə hazırlaşır - REPORTAJ\nNitq qüsurlu gənc: Yalnız “ana” deyə bilir, gözəllik müsabiqəsinə hazırlaşır - REPORTAJ\nPərviz Cəlilzadə 1998-ci ildə Bakıda dünyaya gəlib. Yeddi aylıq doğulduğu üçün nitq qüsuru var. Bacısının dediyinə görə, qardaşı doğulanda həkimlər onun öləcəyini deyib. Lakin uzun müddət davam edən müalicələrdən sonra Pərvizi həyata qaytarmaq mümkün olub.\nPərviz heç kimə yük olmaq istəmir. Ailəsinin dəstəyi ilə halal ruzisini qazanır.\nOxu.Az bacısının Pərviz Cəlilzadə haqqında maraqlı söhbətini təqdim edir.\nBu gün Pərvizi həmyaşıdlarından fərqləndirən yeganə cəhət onun dərin səssizliyidir. Bacısı Gülər deyir ki, qardaşı ilə ünsiyyət qurmaq ona çətin deyil. Söhbət boyu Pərviz hər sualdan sonra bizə baxıb sanki bacısının dediklərini təsdiqləyirdi.\nPərviz anadangəlmə eşitmə və nitq qüsurludur. Heç bir söz deyə bilməsə də, maraqlıdır ki, yalnız “ana” sözünü rahat şəkildə tələffüz edə bilir. Anası Şəlalə xanım isə hər dəfə övladının dilindən “ana” sözünü eşidəndə gözləri dolur.\nBacısı deyir ki, qardaşının nitq qüsurlu olduğunu 3-4 yaşından sonra biliblər:\n“Qardaşım vaxtından əvvəl doğulduğu üçün nitq qüsurlu olub. Biz elə düşünürdük ki, bu qüsur zamanla düzələcək. Lakin düşündüyümüz kimi olmadı. Pərviz uşaq vaxtı çox aktiv idi, bir dəqiqə sakit dayanmazdı. Amma 3-4 yaşından sonra onda qəribə hallar müşahidə etməyə başladıq. Anam onu çağıranda reaksiya vermirdi, evdə nə qədər səs-küy olsa da, yuxudan oyanmırdı, bizimlə danışmırdı. Tədricən başa düşdük ki, problem biz zənn etdiyimizdən də ciddidir. Anam o vaxt Pərvizi nitq qüsurlu uşaqlar üçün xüsusi təhsil müəssisəsinə qoymadı. Qardaşım da mənim kimi bağçaya, yəni əksər uşaqların oxuduğu təhsil müəssisələrinə gedib. Ona görə də işarət dilini bilmir. Bizim aramızda bir yaş fərq var. Hərdən düşünürəm ki, bir neçə yaş böyük olsaydım, bəlkə də onun işarət dili öyrənməsinə dəstək olardım”.\nGülər bildirir ki, Pərvizi adi məktəbə qoymaqlarına səbəb həkim məsləhəti olub:\n“Həkim bizə demişdi ki, Pərvizin zamanla az da olsa danışa bilmə ehtimalı var, əgər onu nitq qüsurlu uşaqlar üçün xüsusi məktəbə qoysanız, o, tamamilə passivləşəcək. Bu səbəbdən də onu mənimlə birlikdə orta məktəbə qoydular”.\nPərviz ya nəsə düşünürdü, ya da danışdıqlarımızı anlamaq üçün diqqətini bizə yönəldirdi.\n“Hərdən əllərini göyə açaraq, Allahdan səsini geri istədiyini görürəm”\nBəzən qarşılıqlı səssizlik söhbətdən daha mənalı olur. Bacısı deyir ki, onu baxışlarından anlayır:\n“Bütün günü evdə olur. Hiss edirəm ki, sıxılır, həvəsdən düşür. Öz vəziyyətini qəbul edə bilmir. Amma üsyan da etmir. Tez-tez otaqda əllərini göyə açıb kövrəldiyini görürəm. Allahdan səsini, nitqini geri qaytarmasını istəyir. Nitq və eşitmə qüsurlu olsa da, filmlərə baxmağı, musiqi dinləməyi çox sevir. Necə edir, bilmirəm, amma ritmik musiqilər altında çox gözəl rəqs edir. Filmlərə baxanda aktyorların dodaqlarına diqqət edir. Ən çox sevdiyi film “Kurtlar vadisi”, ən çox bəyəndiyi aktyor isə Necati Şaşmazdır. Ən böyük arzusu Necati Şaşmazla görüşməkdir.\nBəzən başa düşür. Başa düşməyəndə isə mən ona izah edirəm. Həyatdan küsməsin deyə, əlimizdən gələni edirik”.\nPərviz həm modellik edir, həm də həvəskar olaraq rəqslə məşğul olur. O, hətta “Miss & Mister Azerbaijan 2018” gözəllik yarışmasında iştirak edib:\n“Yarışmada yarımfinala qədər gəlsə də, qalib ola bilmədi. Amma bu onu məyus etməmişdi. Öz üzərində çalışır. Növbəti yarışmalarda da iştirak etmək üçün namizədliyini irəli sürəcək”.\n“Danışa bilsəydi, polis olardı”\nBacısı Pərviz haqqında danışarkən ara-sıra kövrəlirdi. Pərviz isə onun kövrəldiyini görüb sanki bizdən küsürdü. Bacısı deyir ki, qardaşının sıxıldığını hiss etmək ona əzab verir:\n“Qorxduğumuz üçün ona tək həyətə, uzaq yerlərə getməyə icazə vermirik. Deyirik, birdən maşın yolunu keçəndə diqqət etməz, bir hadisə olar. Hərdən mən işə gedəndə baxır, pis olur. Bir dəfə dəftərdə bir qeydini gördüm. Yazmışdı ki, “danışa bilsəydim, polis olardım”. Bunu oxuyanda çox pis olmuşdum. Ümumiyyətlə, Pərvizin gündəliyi yoxdur. Heç nə yazmır. Hərdən elə bilirəm ki, mən o qeydini oxumasaydım, bəlkə də ürəyindən keçənləri yazardı. Onun əşyalarına kiminsə toxunmağından xoşu gəlmir”.\nHəkimlər deyir ki, Pərvizin bu yaşdan sonra eşitməsi və danışması çətindir. Həyatına belə davam etmək üçün vəziyyətə öyrəşməlidir. Pərvizin özünün də həkimlərə getməkdən xoşu gəlmir.\n“Ana” sözündən başqa heç nə deyə bilmir”\nBacısı deyir ki, Pərviz çox xırıltılı səslə nəsə deməyə çalışır, amma əksər insanlar onu başa düşə bilmir:\n“Anamdan da çox mən onu başa düşürəm. Həyatda o mənim, mən də onun sirdaşıyam. Çox maraqlıdır ki, Pərviz uşaq vaxtından ancaq “ana” sözünü rahat şəkildə deyə bilir. Başqa heç bir söz, cümlə qura bilmir”.\nQısa söhbət ərzində Pərvizin əzminə, işinə olan sevgisinə heyran olduq. Pərviz evlərinin yaxınlığında ailəsinin evin düz yaxınlığında onun üçün açdığı internet klubda çalışır və xərclərini özü qarşılayır. Artıq vəziyyəti ilə barışan bu gənc həyat eşqi ilə yüzlərlə gəncə də örnəkdir. Deməli, həyatda heç nə əngəl ola bilməz, qüsurlar xoşbəxt olmağa maneə olmamalıdır.


«QuestNet» şəbəkəsinin üzvlərinin məhkəməsi keçirilir\n2021, 20 Aprel, çərşənbə axşamı, Bakı vaxtı 18:54\nAğır Cinayətlərə Dair İşlər üzrə Məhkəmədə «QuestNet» firmasının işçilərinin məhkəməsi keçirilir. Valeh Ağayev, Yalçın Səmədov, Arif Babayev, Tərlan Baxşəliyev, Mübariz Quliyev, Elşən Əliyev, Vüqar Məmmədov, Zaur Babayev, Amin Hüseynov, Natiq Şiriyev, Şakir Ağayev, İran vətəndaşları Bəhram Beylami və Mahmudzadə Bağbani dələduzluqda təqsirləndirilir.\nİttiham aktına görə, «QuestNet» firması adı altında fəaliyyət göstərən şəbəkə üzvləri iyirmi mindən çox vətəndaşı aldadıblar. Onlar vətəndaşlara çəkisi 3 qramadək olan qızıl məmulatlarını həqiqi dəyərindən 10 dəfə baha qiymətə - 800-1500 ABŞ dollarına satıblar. Bu yolla şəbəkəyə külli miqdarda pullar daxil olub.\n«QuestNet»in başçıları piramida üsulu ilə qurulan bu şəbəkəyə cəlb olunmuş vətəndaşlardan alınan pullar hesabına özlərinə yüksək əməkhaqqı təyin ediblər. Pulların bir qismini isə şəbəkə üzvlərinin yerləşdikləri ofislərin kommunal və digər məsələlərinə xərcləyiblər.


Publié par Tranquillus | İyun 18, 2018 | Office\nWindows, getdikcə tam bir əməliyyat sistemi olsa da, son yeniləmələrə baxmayaraq özünə yetərli deyil.\nƏlavə proqram yüklemədən bir Windows PC istifadə edərək, sadə vəzifələr üçün hətta tez-tez istifadə məhdudlaşdıra bilər.\nBiz sizin üçün vacib olan və Windows-da yükləmək üçün pulsuz olan 10 proqramını seçmişik.\nWindows-da antivirus proqramının antivirus proqramı var, Windows Defender, lakin onun qorunması minimumdur.\nBeləliklə, siz effektiv və virüslərə və digər malawere qarşı qorumaq üçün Avast-ı yükləməyinizi məsləhət görürük.\nBu proqram Antivirus baxımından istinad olaraq qalır, çünki bu da çox tamdır, e-poçt və veb səhifələrinizi nəzarət edir.\nBeləliklə potensial olaraq təhlükəli bir sayta daxil olduğunuzda məlumat verilir.\nOfis proqramının bir dəsti:\nWindows bazarında mövcud olan bütün kompüterlər əvvəlcədən quraşdırılmış ofis proqramı paketinə malikdir: Microsoft Office. Lakin bunlar yalnız sınaq versiyalarıdır, buna görə siz lisenziyasız satın almadan tam istifadə edə bilməyəcəksiniz.\nLakin, suit var ofis avtomatlaşdırılması proqramı Open Office kimi tamamilə pulsuzdur.\nMicrosoft Office-in pulsuz bərabərliyi, söz emal və ya elektron tablo bu pulsuz proqram ilə demək olar ki, hər şeyi etmək mümkündür.\nBütün veb-brauzerlər PDF-ləri göstərə bilərlər, ancaq yalnız Acrobat Reader sizin şərhlərinizə, qutuların işarələməsinə və ya sənədlərin elektron imza formasında istifadə etməyə imkan verir.\nDefault Windows-un bir Flash Player yoxdur, belə ki, ayrıca yükləmək lazımdır. Vebdə bir çox səhifə, animasiya, kiçik oyunlar və videolar göstərmək vacibdir.\nKompüterinizin media player ilə müəyyən audio və ya video formatlarını oynamaq üçün codec fayllarını yükləmək və quraşdırmaq lazımdır.\nVLC proqram daxilində kodeklərin əksəriyyətini birləşdirən yüngül bir multimediya pleyeridir və bu da faylların bütün növlərini oxumağa imkan verir.\nDərhal mesajlaşma proqramı:\nSkype bir kompüterdən və ya mobil telefondan zəng etmək üçün imkan verən bir proqramdır. Bir neçə nəfərlə videokonfransı da həyata keçirmək mümkündür.\nHəm də yazılı mesajlar və ya faylları göndərmək üçün istifadə edilə bilər.\nKompüterinizi təmizləmək üçün bir proqram:\nGedin çox faylları yükləyin və performansını artırmaq üçün kompüterinizi mütəmadi olaraq təmizləyin. CCleaner müvəqqəti faylları və digər sistem qovluqlarını təmizləyir, həm də kompüterin müxtəlif proqramları tərəfindən yaradılan bir çox lazımsız faylları.\nProqramı aradan qaldırılması üçün proqram:\nRevo Uninstaller silinməni daha yaxşı yerinə yetirən proqramdır.\nKlassik Windows sistemini qaldırdıqdan sonra, bu pulsuz proqram bütün faylları, qovluqları və düymələri tapmaq və silmək üçün sistemi tarar.\nGimp şəkil ediləcək:\nGimp, şəkil emalına girmək istəyən hər kəs üçün əsl bir həlldir. Çox tam və fotoların redaktə edilməsi ilə tanış olmaq imkanı verir. Layihə idarəçiliyi, scripting və daha çox kimi bir çox variant mövcuddur.\nREAD Söz emal proqramı\n7-zip faylları tez buraxmaq üçün:\nWinRar kimi, 7-Zip RAR və ya ISO kimi TAR kimi bir çox digər formatları dəstəkləyir.\nAyrıca sıkıştırılmış fayllarınızı bir parolla qoruya bilər və birdən çox faylya sıkıştırılmış bir qovluğu ayırabilirsiniz.\n10 pulsuz əsas proqram İyun 18th, 2018Tranquillus\naşağıdakıGiriş tələbləri və Fransa viza və pasport prosedurları


Xəyanətindən 23 il sonra qadınını öldürən kişi – Yeni Hekayə\n12:15 08 İyun 2018 823 dəfə oxunub\nKulis.az Şəfaqət Cavanşirzadənin “Gecikmiş namus” hekayəsini təqdim edir.\nQadının dodaqlarından üzündən öpmək istəmirdi, öpmədi də... İlk öpüşləri çiynində, əlləri belində gəzdi.\nİkinci dəfə bıçağın sapından tutub yenə itələdi. Göyçək kürəyi üstə yerə dəydi, açıq gözlərindən yaş gəlirdi. Dilqəm əsasını yerə vura-vura dərindən nəfəs aldı. İyirmi üç il əvvəl itirilmiş namusunun kinini iyirmi dördüncü ilə saxlamamışdı...


Prezident: Zati–aliləri cənab Gotabaya Rajapaksa\nBaş Nazir: cənab Mahinda Rajapaksa\nXarici İşlər naziri: cənab Dineş Gunavardana\n12 fevral 1992-ci ildə Şri Lanka Azərbaycanın dövlət müstəqilliyini tanımışdır. İki ölkə arasında diplomatik əlaqələr 4 avqust 1992-ci ildə qurulmuşdur. Azərbaycan Respublikasının Hindistan Respublikasındakı səfiri Əşrəf Şıxəliyev eyni zamanda Şri Lankada akkreditə olunmuşdur. 2019-cu ilin 4 yanvar tarixində Azərbaycan Respublikasının Səfiri cənab Əşrəf Şıxəliyev etimadnaməsini Şri Lanka Demokratik Sosialist Respublikasının Prezidenti Zati-aliləri cənab Maithripala Sirisenaya təqdim etmişdir.\nŞri Lankanın İran İslam Respublikasındakı Səfirliyi eyni zamanda Azərbaycan Respublikasında akkreditə olunmuşdur. 8 avqust 2018-ci ildə Səfir Məhəmməd Şərif Anis etimadnaməsini Azərbaycan Respublikası Prezidentinə təqdim etmişdir.\nNazir E. Məmmədyarov 5-8 may 2013-cü ildə Şri Lankaya rəsmi səfər etmiş, Şri Lanka Prezidenti Zati-aliləri cənab Mahinda Racapaksa, Xarici işlər naziri cənab Qamini Lakşman Peiris, İqtisadi inkişaf naziri cənab Basil Racapaksa, Neft sənayesi naziri cənab Anura Pridharşana Yapa, Sənaye və ticarət naziri cənab Rişad Bathiudin ilə görüşmüşdür. Səfər zamanı XİN-lər arasında əməkdaşlığa dair Protokol imzalanmışdır.\n2019-cu ilin 25-26 tarixlərində Azərbaycanda keçirilmiş Qoşulmama Hərəkatının XVIII Zirvə Görüşündə iştirak etmək məqsədilə Şri-Lanka Demokratik Sosialist Respublikasının Xarici İşlər naziri Tilak Marapana Azərbaycana səfər etmişdir. Səfər çərçivəsində cənab T.Marapana Azərbaycan Respublikasının Xarici İşlər Naziri cənab Elmar Məmmədyarov ilə görüş keçirmişdir.\n4-17 iyul 2015-ci ildə keçirilmiş 9-cu Bakı Yay Enerji Məktəbində Şri Lankanın Mədən və Geoloji tədqiqat bürosunun direktor müavini Saccana de Silva iştirak etmişdir.\nAzərbaycan Respublikası və Şri Lanka Demokratik Sosialist Respublikası arasında Diplomatik münasibətlərin yaradılması haqqında Protokol.\nAzərbaycan Respublikası Xarici İşlər Nazirliyi ilə Şri Lanka Demokratik Sosialist Respublikası Xarici İşlər Nazirliyi arasında əməkdaşlığa dair Protokol.\nTicarət dövriyyəsi (milyon ABŞ dolları ilə)\nYanvar - İyul\nŞri Lankadan Azərbaycana idxalda aşağıdakı məhsullar üstünlük təşkil edir: çay məmulatları, hind qozu, meyvə konsentratları və rezin şin məhsulları.


Avro, Lirə və Brent neftində ucuzlaşma - GÜNƏ BAXIŞ Marja.az - Azərbaycanın iqtisadi xəbərlər saytı\nAvro, Lirə və Brent neftində ucuzlaşma - GÜNƏ BAXIŞ\nAvrozonada mənfi iqtisadi göstəricilərin açıqlanması, avronun ucuzlaşmasına təsir. Eyni zamanda, lirə və neft qiymətlərində də ucuzlaşma müşahidə edilir.\nDünya valyuta birjalarında EUR/USD məzənnəsi mənfi iqtisadi məlumatların açıqlanması ilə 1.1690$-a kimi ucuzlaşıb və 1.1680$-ı da aşağı istiqamətdə qırarsa, 1.1616$-a kimi də ucuzlaşa bilər. Belə ki, Avrozona iqtisadiyyatının gələcək gözləntilərini ölçən indeks (ZEW) artıq üçüncü aydır ki, azalaraq, son beş ilin minimum səviyyəsinə çatıb.\nTürkiyə maliyyə bazarlarında da USD/TRY məzənnəsi yenidən bahalaşıb. Beləliklə, 4.72TL-yə ticarət edilən məzənnə 4.75TL-ni də yuxarı istiqamətdə qırarsa, 4.84TL-yə kimi də bahalaşa biləcəyi proqnozlaşdırılır.\nEnerji bazarlarında isə Avropanın Brent neftinin bir barel qiyməti 79$-a kimi dəyər qazandıqdan sonra 78$-a kimi ucuzlaşıb. Qiymət 77.50$-a kimi ucuzlaşarsa, 76.30$-a kimi də ucuzlaşa bilər.\nBunula yanaşı, bu gün Bakı vaxtı ilə saat 18:30-da yayımlanacaq ABŞ-ın neft ehtiyatları ilə bağlı statistik məlumatlar da investorların diqqət mərkəzindədir.\n11 İyul 2018 , 08:47


2021, 16 May, bazar, Bakı vaxtı 20:09\nHuman Rights Watch təşkilatının loqosu\nHuman Rights Watch hüquq-müdafiə təşkilatı «NİDA» Hərəkatı üzvlərinin həbsinə dair bəyanat yayıb.\nQurum bildirir ki, Azərbaycan məhkəməsi gənc fəalları qanunsuz silah saxlama kimi əsassız ittihamla saxlayıb. Beləliklə, 10 mart aksiyasına görə saxlanan gənc fəalların sayı yeddiyə çatıb.\n«NİDA» İdarə heyətinin saxlanan üzvləri sosial mediada hökuməti kəskin tənqid edən üzvləridir.\n«Görünür, hakimiyyət bu gənc etiraz qrupunu susdurmağa çalışır. Həbslərin məqsədi açıq-aydın hökuməti tənqid edən digər gənc fəalları qorxutmaqdır»- bunu Human Rights Watch-un Avropa və Orta Asiya üzrə direktor müavini Rachel Denber deyir.\nAzərbaycan hakimiyyəti əvvəllər də tədqiqatçı jurnalistləri qorxutmaq və susdurmaq üçün narkotik maddə saxlamaq kimi saxta ittihamlardan yararlanıb.\nQurum Azərbaycan hakimiyyətini yeddi fəalı buraxmağa, onların həbs şəraiti araşdırmağa, qanuni və əsaslandırılmış sübut əldə edilənəcən bu ittihamları ləğv etməyə çağırır.\nHuman Rights Watch saxlanan fəalların televiziya etiraflarının da dərhal və səmərəli araşdırılmasına çağırır. Bu etirafların təzyiq altında alındığına dair məlumatlar var.\nHüquq-müdafiə təşkilatı onu da bildirir ki, saxlananların hamısı fəal Facebook və Twitter istifadəçiləridir. «NİDA» üzvlərindən bəziləri «Heydər Əliyev Səhifəsi»ni idarə edirlər. Bu səhifə hökuməti tənqid edən karikatura, satira və tənqid platformasıdır.\n«Bütün fəalların şübhəli televiziya etirafına əsasən saxlanması müvafiq standartlara ziddir. Bu etiraflar yalnız hökumət tənqidçilərinə qarşı təhdidlər və qanunsuz təzyiqin araşdırılmasına gətirib çıxarmalıdır».